
Skandinavisk UFO Information 
SUFOI 

Postboks 6,2820 Gentofte 
Formål 

1) SUFOI er en forening, der har til for¬ 
mål at bidrage til forståelsen af ufofæno- 
meneme ved indsamling og bearbejd¬ 
ning af kildemateriale (observationsbe¬ 
retninger, forsøgsresultater, bøger m.m.), 
samt at udbrede kendskabet til emnet 
ved publikationer, foredrag og anden 
udadvendt virksomhed. 

2) Det er SUFOIs opfattelse, at kildema¬ 
terialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forklares 
som værende et kendt fænomen. 

4) Da fænomenerne endnu er uopklare¬ 
de, ønsker SUFOI ikke at fremhæve 
eller afvise nogen bestemt teori om deres 
art eller oprindelse. 

SUFOI ledes af repræsentantskabet. 

Den daglige ledelse varetages af forman¬ 
den og de to næstformænd. Repræsen¬ 
tantskabet består af en repræsentant fra 
hvert af de til enhver tid etablerede 
områder i Skandinavien og de nedsatte 
arbejdsudvalg. 

Daglig ledelse 

Toke Haunstrup (formand, rapportcen¬ 
tral), G.A. Hagemanns Kollegium, 
Kristianiagade 10,2100 København 0. 

35 2603 13+947. 

Peter Nørgaard (næstformand, foredrags¬ 
afdeling), Lysåvej 2,8600 Silkeborg. 

86 8062 63. 

Michael J.D. Linden-Vømle 

(næstformand), KJøverprisvej 18,2650 
Hvidovre. 3647 7440. 

Øvrige repræsentantskab 

Per Andersen (regnskabsafdeling), 
Klingseyvej 28,2720 Vanløse. 

38 71 9664. 

Lars H. Andersen (informationsmedar¬ 
bejder), Hemingvej 1 IB, 1., 6950 
Ringkøbing. 30 95 39 06. 

Jørgen Bengtvig (arkivar), 

Galgebakken Skrænt 3-15 A, 2620 
Albertslund. 43 64 44 69. 

Torben Birkeholm, Aadalsvej 16,9210 
Aalborg SØ. 98 147097. 

Karin Frost, Mariehøj 244,2990 Nivå. 
Jan Hansen (medlemsarkiv), 

Fosekærvej 42,6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 Ringsted. 
Ole Henningsen, Duegård, Højrebyvej 59, 
4920 Søllested. 5494 1169. 

Casper Kai Lech (båndarkiv), Kirkevej 2, 
st. tv., 2920 Charlottenlund. 40 91 09 23. 
Henrik Klinge Pedersen, 

Købmagergade 59,1., 1150 København K. 
Verner Møller (alarmcentral), Mustrupvej 
11,8355 Solbjerg. 8692 8043. 

Asle Nielsen (alarmcentral), Asgaardsvej 

1.8700 Horsens. 40 72 11 17. 

Pfcr Nielsen (mediekonsulent), Frederiks- 
sundsvej 157,4. mf., 2700 Brønshøj. 

Bo Nielsen, Kunnerupvej 21, Kolt, 8361 
Hasselager. 8628 31 91. 

Egon Olsen (alarmcentral), Grønhøjvej 

21.8700 Horsens. 75 65 3242. 

Michael Storm (bogaikiv), Dump Allé 
80,2730 Herlev. 44 92 4180. 

Lars Thomas (konsulent), Ægirsgade 49, 
3.th., 2200 København N. 35 83 84 81. 


SUFOI og rumskibene 


I takt med at vi i SUFOI har bestræbt os 
på en saglig og i udgangspunktet åben 
og fordomsfri indstilling til arbejdet med 
at indsamle og undersøge observations¬ 
beretninger, er det blevet mere og mere 
åbenlyst, at rumskibshypotesen har sine 
vanskeligheder som forklaring på ufoer¬ 
ne. Derimod har det ved adskillige lejlig¬ 
heder vist sig mere frugtbart at anvende 
et kulturelt-sociologisk og psykologisk 
udgangspunkt for at begribe og forklare 
hændelserne. 

På mange måder vækker rumskibs¬ 
teorien og tanken om besøgende fra 
rummet mindelser om en dogmatisk 
forestilling, der desperat søges fastholdt 
af dets tilhængere, selv om eksempel 
efter eksempel peger i en anden retning. 

Man taler inden for videnskabsteori¬ 
en om de såkaldte paradigmer. Et para¬ 
digme kan kort beskrives som en for¬ 
ståelsesramme, som man forsøger at for¬ 
holde sit videnskabelige arbejde til og 
udarbejder sine teorier ud fra. Inden for 
naturvidenskaben er Einsteins relativi¬ 
tetsteorier et eksempel på et sådan para¬ 
digme. 

Videnskabens historie rummer ad¬ 
skillige tilfælde, hvor et herskende para¬ 
digme er blevet væltet af et nyt paradig¬ 
me, fordi det gamle har vist sig at være 
falsk. Det klassiske eksempel er skiftet 
fra det ptolemæiske til det kopernikan¬ 
ske verdensbillede. Ifølge alexandrine- 
ren Ptolemæus (som levede omkring år 
100), udgjorde Jorden centrum for uni¬ 
verset, og rundt om Jorden kredsede So¬ 
len, planeterne og stjernerne. Denne 
opfattelse blev indlemmet i kirkens reli¬ 
giøse forestilling. Helt frem til middelal¬ 
deren var det ptolemæiske verdensbil¬ 
lede udgangspunkt for al astronomisk 
arbejde. 

Med årene viste det sig dog sværere 
og sværere at fa observationer af især 
planeternes bevægelse over himlen til at 
stemme overens med Ptolemæus’ ver¬ 
densbillede. Planeterne bevægede sig 
ikke som de “burde.” Man forsøgte der¬ 
for at justere Ptolemæus’ teori ved at 
lade planeterne ikke blot kredse om Jor¬ 
den, men også rundt i egne cirkler. Dette 
løste imidlertid ikke alle problemer: Der 
blev stadig gjort observationer i mod¬ 
strid med det herskende verdensbillede. 

Dette fik i 1500-tallet den polske a- 
stronom Kopemikus til at fremsætte sin 
på daværende tidspunkt kætterske og 
provokerende teori om, at det i virkelig¬ 
heden var Solen, der udgjorde centrum 
for planeternes (herunder også Jordens) 
bevægelse. Herved forklaredes de be¬ 
synderlige observationer på en langt 
simplere måde. Der var tale om et para¬ 
digmeskifte, som muliggjorde udviklin¬ 
gen af det verdensbillede, vi har i dag. 

Der kan ses paralleller mellem det 
oprindelige ptolemæiske verdensbillede 


som paradigme for astronomien og den 
fremherskende rumskibstanke som para¬ 
digme for ufologien. Og ligesom det 
ptolemæiske verdensbillede indeholdt 
uforklarlige eller paradoksale observati¬ 
oner, gælder dette også rurnskibspara- 
digmet. 

Man har fx i mange år diskuteret det 
paradoks, at desto mere besynderlig en 
observation er, desto færre observatører 
er der til hændelsen. Dette gælder sær¬ 
ligt nærobservationer af anden og tredje 
grad, hvor der praktisk talt aldrig er mere 
end én observatør. 

Ufologer har imidlertid forsøgt at 
forklare dette på forskellig vis bl.a. ved 
at antage, at rumvæsner bevidst skulle 
opsøge ensomme vidner. Dette er imid¬ 
lertid en yderligere komplicering af 
rumskibshypotesen og fremmer ikke just 
dens kvalitet som forklaring på fænome¬ 
net. Set fra et videnskabsteoretisk syns¬ 
punkt ville en simplere og derfor mere 
sandsynlig forklaring være, at disse 
nærobservationer har en psykologisk år¬ 
sag! En sådan teori ville netop forudsige 
dette paradoks, da det er vanskeligt at 
forestille sig flere personer være fælles 
om en psykisk oplevelse. 

Det har dog aldrig været særlig popu¬ 
lært at fremsætte en sådan psykologisk 
fortolkning inden for ufokredse, hvor 
tanken om besøgende fra rummet her¬ 
sker som paradigme. SUFOI befinder sig 
i forhold til spørgsmålet om rumskibs¬ 
hypotesen i et “vadested”. Vi beskæftiger 
os som ufoforening med et emne, der i 
manges øjne forbindes med rumskibe og 
besøgende fra rummet. Derfor må vi, i 
alt hvad vi gør og skriver, forholde os til 
denne forestilling. Omvendt viser vores 
erfaringer fra ikke mindst rapportarbej¬ 
det, at en forklaring på ufofænomenet 
kræver en langt mere nuanceret ind¬ 
gangsvinkel, end den rumskibshypote¬ 
sen byder os. 

Problemet med uoverensstemmelsen 
mellem vore praktiske erfaringer og rum¬ 
skibsparadigmet har vi løst ved ikke at 
forholde os til det. Vi ved, at blot det at 
sætte rumskibshypotesen til kritisk dis¬ 
kussion kan vække stærke følelser hos 
mange, og dette skaber naturligvis en 
berøringsangst. Foreningens formålspara¬ 
graf 4 (se kolofonen på denne side) er 
måske ét af de tydeligste udtryk for dette. 

Mit beskedne ønske er, at man ville 
tage emnet op til en seriøs diskussion. 
Hvis SUFOI fortsætter med ikke at ville 
forholde sig til problemet, risikerer vi at 
sygne hen som en holdningsløs forening 
uden mål og visioner. 

Det er min personlige opfattelse, at 
det ville fremme ufoforsi«! i ngen at fri¬ 
gøre sig fra rumskibshypotesen som 
paradigme og i stedet rette sig mod en 
kulturel, sociologisk og psykologisk for¬ 
tolkning. □ 


AF TOKE 
HAUNSTRUP 

FLEMMING O. 

Ufo-video eller 
computerspil 

Den 1. oktober 1997 kunne surferne på Internettet opleve intet mindre 
end en sensation. En ufo filmet på video blev lagt ud på nettet, så alle 
kunne se det bevis, som ufologerne har sukket efter i de seneste 50 år. 


Videofilmen i sig selv er virkelig ene¬ 
stående, for den er taget ved højlys dag 
og viser derfor ikke kun en lille lys¬ 
plet, der hopper rundt på skærmen, 
men en vaskeægte Adamski-tallerken, 
der flyver hen mod et større boligkom¬ 
pleks, om bag et af husene og igen op 
over taget, mens den roterer omlcing 
sin egen akse. Det er endda muligt se, 
at kuppel og underside ikke har sam¬ 
me farve. 

Filmen blev optaget i Mexico City 
den 6. august 1997 og varer ca. 30 
sekunder. De personer, der har rettig¬ 
hederne til filmen, hævder, at flere 
eksperter har undersøgt den og sagt 
god for ægtheden. Nogle af eksperter¬ 
ne er i øvrigt gode venner med de per¬ 
soner, som har rettighederne til video¬ 
filmen. Eksperternes vurdering og et 
panorama lavet over filmen kan findes 
på Internettet på adressen: 
www.sfc.keio.ac.jp/~penrose/eth/mexi- 


cocity.html 

Sensationen 


Onsdag den 6. august 1997 vil gå over 
i ufohistorien som den dag, hvor den 
første og bedste film af en ufo blev 
taget. 

På taget af en bygning i Mexico 
City står to mænd med et videokame¬ 
ra. De er gået op på taget i frokostpau¬ 
sen og ser ud over en af klodens største 
byer, der denne dag, som så mange 
andre, er indhyllet i en tæt smog. 

Pludselig dukker en flyvende taller¬ 
ken op. Den flyver til højre hen mod 
nabobygningen, flyver bag bygningen, 
dukker så igen op over taget, flyver om 
bag en anden bygning, dukker så op 
igen og fortsætter mod højre, til den 
forsvinder ud af syne og kameralinse. 
På videobåndet høres også stemmer, 
sandsynligvis fotografen og en hjæl¬ 


per. Der hele skete mindre end 300 m 
fra fotografen. 

Filmen blev vist på mexicansk tv 
søndag den 28. september i program¬ 
met “Tercera Milenio” (3. årtusinde). 
Andre tv-stationer må af økonomiske 
grunde vente med at vise sensationen. 

Sporene skræmmer 


Mexico har gennem tiderne været må¬ 
let for adskillige ufobølger, så der skul¬ 
le ifølge ejerne af den sensationelle 
videofilm ikke være noget mærkeligt i, 
at det netop var i Mexico City, den 
første rigtige ufovideo blev optaget. 

Inden for de seneste 10 år har ufo- 
logien oplevet flere sensationer, som 
dog alle efter lange tovtrækkerier er 
manet i jorden igen. Der var MJ-12 
sagen, hvor en 35 mm film med fotos 
af påståede hemmeligtstemplede papi¬ 
rer pludselig dukkede op hos en tv- 
producer, som så fik et par af tidens 
mest fremtrædende ufologer med sig. 
Filmen havde en mystisk oprindelse, 
og ingen kunne fortælle, hvor den og 
de dokumenter, som den indeholdt, 
egentlig kom fra. 

Så fulgte en rigtig film med leven¬ 
de billeder, dog i sort/hvid, med en 
påstået obduktion af et rumvæsen, 
måske det der blev fundet ved Ros- 
well. Denne films fortid var også 
meget dunkel. Efter sigende skulle fil¬ 
men stamme fra den moderne ufoæras 
barndom, men sandheden er sandsyn¬ 
ligvis en helt anden. 

Så det seneste skud på stammen. 
Igen dukker en film op, men hos 
hvem? Såmænd hos en studievært fra 
det mexicanske tv. 

Fup eller fakta 


Den nye videofilm optaget i Mexico 
City den 6. august 1997 virker næsten 
for god til at være sand. Fotografen 
ønsker at være anonym, hvilket kan 
undre. For den, der tager en så ene¬ 
stående videofilm i fuld dagslys, har 
meget store chancer for at høste både 
berømmelse, og ikke mindst penge, 
endda rigtig mange penge. Hvorfor 




















Mexico-bølgen 


UFO-NYT 1/99 5 



lade en anden løbe med begge dele? 
For netop denne video er, hvad de fle¬ 
ste ufologer har ventet på siden vi¬ 
deokameraets opfindelse. 

Det er ikke kun videofilmens op¬ 
rindelse, der sætter spørgsmålstegn 
ved ægtheden, for selv om fotografen 
ikke ønsker sit navn frem, lykkedes det 
at finde de bygninger, som man kan se 
på filmen. Det samme gælder bygnin¬ 
gen, hvor fotografen stod. 

Bygningerne er alle kontorbygnin¬ 
ger, og for at det ikke skal være lyv, 
ligger der på en af de øverste etager i 
den bygning, hvor fotografen opholdt 
sig, et firma, der fremstiller 3D com¬ 
puterspil. 

Meget tyder på, at filmen kan være 
et fupnummer, da det ikke er noget 
større problem at lave en ufofilm, når 
blot man har den rette hard- og softwa¬ 
re. Og mon ikke et firma, der laver 
computerspil, har det? 

Når man ser filmen, undrer man 
sig også over, at ufoen hele tiden er i 
fokus, og at fotografen ved, hvor den 
helt nøjagtigt dukker op efter at have 



været forsvundet bag bygningerne. 
Det ser ud til, at fotografen kender ufo¬ 
ens kurs. Ufoens rotation ligner til for¬ 
veksling den slags animationer, som 
man ofte ser i computerspil og på 
hjemmesider. 

Visse analyser tyder på, at baggrun¬ 
den er fotograferet først, og ufoen, som 
virker computerfremstillet, er lagt på 
bagefter. 

I gamle dage sagde man, at foto¬ 
grafier ikke løj. Det er en saga nu, 
hvor fotografiet har mistet sin udskyld 
til computeren. Enhver med en skan¬ 
ner, en computer og et billedbehand¬ 
lingsprogram kan manipulere med 
fotos. Med lidt mere avanceret udstyr 
er det også muligt at manipulere med 
en film. Se blot på nogle af de seneste 
store succeser ffa Hollywood. 

Går man helt ned i detaljerne i de 
enkelte billeder, de punkter (pixels), 
som de er opbygget af, vil man ifølge 
nogle uvildige eksperter i billedanalyse 
se, at der er noget galt, noget der tyder 
på en manipulation. 

Noget helt andet er, at beregninger 
viser, at ufoen kun fløj ca. 100 m over 
jorden, og i en by af Mexico Citys 
størrelse (20 mio. indbyggere) og med 
flere store kontorbygninger, sandsyn¬ 
ligvis fyldt med mennesker, inden for 
en radius af få hundrede meter, må 
man forvente et stort antal vidner til en 
sådan hændelse, men det er der ikke. 
Ifølge Jaime Maussan, vært på det tv- 
program, der som det eneste har vist 
videoen, så kun i alt 11 personer, 
inklusive fotografen og hans hjælper, 
ufoen. 

Det bør også bemærkes, at lufthav¬ 
nen i Mexico City ikke observerede 
ufoen på deres radar. Der var ellers 
ikke så meget andet at se efter, da den 
civile flyvning den 6. august 1997 var 
meget begrænset på grund af den tætte 
smog. 

Tv-vært Jaime Maussan, som mod¬ 
tog filmen anonymt, har ifølge egne 


oplysninger sendt den til analyse flere 
steder. Han mener selv, at filmen er 
ægte. 

Fotografen identificeret 


Den 24. august 1997 modtog produkti¬ 
onsselskabet bag det mexicanske tv- 
program “Tercera Milenio”, Mexicos 
svar på “60 minutes”, videofilmen a- 
nonymt og adresseret til tv-værten Jai¬ 
me Maussan. I et vedlagt brev oplyser 
afsenderen, at han ønsker at være ano¬ 
nym, da han er bange for at fa vrøvl 
med sin chef. Et godt spørgsmål er, 
hvorfor risikerer fotografen at få vrøvl 
med chefen, hvis han på lovlig vis og i 
sin frokostpause er gået op på taget for 
at trække frisk luft og filme med sit 
videokamera? 

Det lykkedes senere for Jaime 
Maussan at identificere fotografen, 
men han ville stadig være anonym. 
Nu var årsagen, at han var illegal ind¬ 
vandrer fra et centralamerikansk land. 

Da Jaime Maussan havde set fil¬ 
men, lykkedes det ham også at identi¬ 
ficere bygningerne, som ligger i Lom¬ 
as Chapultepec området i Tecamalcha- 
co-distriktet, ca. 10 km fra Mexico Ci¬ 
tys centrum. 

Spørgsmålet er så, hvorfor det net¬ 
op var Jaime Maussan, der modtog fil¬ 
men. Når man ser lidt på hans fortid, er 
det nu ikke så mærkeligt. 

En tv-vært med stor ufointeresse 


Som nok de fleste med bare et lille 
kendskab til ufoer ved, blev der efter 
sigende også fotograferet ufoer i Mexi¬ 
co den 11 .juli 1991 under en total sol¬ 
formørkelse. Da Mexico Citys 20 mio. 
indbyggere havde rettet blikket mod 
himlen, og de mange astronomer, der 
var kommet til Mexico i anledning af 
solformørkelsen, var ved at kalibrere 
deres instrumenter, viste der sig plud- 

Mexico-bølgen 



, MESSENGERS 
1 DESTINY 


PROPHECY • UFOS • EARTH CHANCES 


seligt noget usædvanligt på himlen. 
Efter sigende var det et diskosformet 
objekt, som endda blev filmet. 

Der blev taget adskillige meter film 
under solformørkelsen i 1991. Mange 
råbte ufo, men nærmere analyser har 
vist, at folk så planeterne Venus og 
Mars og stjernerne Sirius og Regulus. 

Da bølgerne gik højest i juli 1991, 
trådte studievært og redaktør Jaime 
Maussan ind og koordinerede indsam¬ 
lingen af rapporterne. Han var den¬ 
gang vært på radioprogrammet “Jaime 
Maussan ufoer og andre mysterier”. 

En meget stor del af indbyggerne i 
Mexico City tog observationerne for 
det, de var, naturlige himmellegemer. 
En af indbyggerne var fuldt ud overbe¬ 
vist om, at hun havde filmet en planet, 
indtil Jaime Maussan fortalte hende, at 
det var en ufo. 

Som vært på programmer om my¬ 
sterier går Jaime Maussans interesser 
også ud på det ufologiske overdrev. I et 
af sine tv-shows skulle han have sagt: 

“Profetierne om verdens under¬ 
gang går i opfyldelse. Det, der blev 
sagt til Bongiovanni, går i opfyldelse. 
Verdens undergang kommer.” 

Georgio Bongiovanni er en itali¬ 
ensk kontaktperson og stigmatiker, 
som sammen med sin gruppe “Non 
siamo soli” (“Vi er ikke alene”) ofte 
dukker op i Jaime Maussans program¬ 
mer. 

Ufoerne fra 1991 


Under solformørkelsen den 11. juli 
1991 kl. 13.29 gik en gammel maya- 
spådom i opfyldelse. Det fortælles i en 
serie videoer produceret af Lee og 
Britt Elders i samarbejde med Jaime 
Maussan. 

En profeti fra 755 ville ifølge le¬ 
genden om den 6. Sol gå i opfyldelse 
den nævnte dag på det nævnte klok¬ 
keslæt, og Quetzalcoatl ville vende til¬ 
bage til Mexico sammen med de gode 
tider, ffa før spanierne erobrede landet. 

Det var dog ikke tilfældigt, at may- 


aeme havde forudsagt solformørkel¬ 
sen i 1991, for de brugte en højtudvik¬ 
let matematik og havde et godt kend¬ 
skab til astronomi, og de brugte kalen¬ 
dere baseret på Venus og Sirius. 

Jaimes Maussan ville gerne have 
en af de videofilm, der blev optaget 
under solformørkelsen, undersøgt. 
Men af hvem? 

Da han havde set Lee og Britt 
Elders dokumentarprogram om den 
svejtsiske kontaktperson Eduard “Bil¬ 
ly” Meiers rumskib ffa Plejademe i en 
totimers “60 Minutes Special”, bad 
han dem om at undersøge videofil¬ 
men. 

Britt Elders ville gerne vide, hvor¬ 
for rumskibet befandt sig over Mexico 
City, og Lee Elders spurgte, om det var 
det samme rumskib på alle filmene. 
Da han stillede Jaime Maussan 
spørgsmålet, fik han svaret: 

“Ja, så absolut, det er det samme 
rumskib.” 

I “Masters of the Stars”, den anden 
video i en serie, gør producenterne nar 
ad Ron Johnson, vicedirektør for forsk¬ 
ningsafdelingen i MUFON, Mutual 
UFO NetWork, for at have sagt, at 
Mexico-bølgen tog sit udspring i plane¬ 
ten Venus. 

Venus var meget tydelig på tids¬ 
punktet for solformørkelsen, og da 
Månen skyggede for Solen, var det jo 
som nat, men Lee og Britt Elders vil se 
ufoer på alle filmene, og for dem er 
ufoer lig med rumskibe. 

Lee og Britt Elders råder via Jaime 
Maussan over mere end 5.000 video¬ 
film, som de markedsfører under fir¬ 
manavnet Gemini III. De leverer film 
til mere end 20 store tv-stationer. 

Hollywood tager over 


Jaime Maussan har rettighederne til 
den nye videofilm ffa 1997. Han har 
bedt Lee og Britt Elders sælge den til 
den højstbydende, hvilket indtil videre 
er et selskab, som har tilbudt at købe 
filmen for $ 50.000 og vise den i USA. 

For at fa svar på, om videofilmen 
er ægte eller ej, har Jaime Maussan 
sendt en kopi af filmen til analyse på 
et mexicansk universitet og hos Jim 
Dilettoso ved Village Labs i Temps, 
Arizona. Han har selv beholdt det ori¬ 
ginale videobånd. 

Jim Dilettoso har 25 års erfaring i 
at analysere ufofilm, og han råder over 
en kraftig Cray-computer. Han laver 
special effects til Hollywood og har 
bl.a. været indvolveret i Titanic-fil- 
men, ligesom han også arbejder for 
NASA. 

Lee og Britt Elders har arbejdet 
sammen med Jim Dilettoso, og han 
har “positivt verificeret” Billy Meiers 
fotos. 

Da Jim Dilettoso fik den seneste 



ufofilm til analyse, undersøgte han 
først, om billedet var ffemstillet digi¬ 
talt med fx en paint box. 

“Det er let at se, om billedet er 
ffemstillet digitalt,” fortæller han. 

Han undersøgte så adskillelsen 
mellem de enkelte billeder, for her 
kan han se en del om det kamera, der 
blev brugt. 

Han mener dog ikke, at filmen er 
ffemstillet digitalt, dvs. på computer, 
men at båndet enten er optaget på et 
digitalt videokamera, eller kopieringen 
er foregået med digitalt udstyr. 

Ved den digitale undersøgelse er 
det også muligt at se, om ufoen er en 
model ophængt i en snor. Er ufoen en 
model, må fotografen have haft hjælp 
af en helikopter. 

Ved at undersøge de enkelte bille¬ 
der på filmen fastslog Jim Dilettoso, at 
det ikke var en model ophængt i en 
snor. 

I skrivende stund er der ikke foreta¬ 
get en analyse af det originale video¬ 
bånd, men af kopier. Det ville ellers 
være interessant, hvis en uvildig eks¬ 
pert fik lov til at analysere det origina¬ 
le bånd. Det kunne sandsynligvis give 
svar på en stor del af de ubesvarede 
spørgsmål. □ 


UFO-Nyts læsere kan med egne 
øjne se de mange videooptagel¬ 
ser ffa den mexicanske ufobølge 
i 1991, idet SUFOI stadig har et 
par eksemplarer af de engelsk¬ 
sprogede videofilm. 

Messengers of Destiny, 75 min., 
kr. 250 (bestillingsnr. V-002) 
Masters of the Stars, 70 min., 
kr. 250 (bestillingsnr. V-003) 
Videoerne bestilles ved at indbe¬ 
tale beløbet + 15 kr. i porto til 
giro 9 11 77 25, SUFOI, Postboks 
6, 2820 Gentofte. Husk at skrive 
bestillingsnummer på modtager¬ 
delen. 

Når fup ikke er svindel 

Jeg blev meget overrasket sidste sommer, da forlaget Collins & Brown spurg¬ 
te/ om jeg ville tale med en mand/ som havde henvendt sig til forlaget. Hans 
navn lød bekendt. Det var Alex Birch, og han havde en hel del at fortælle. 


Jeg har haft mulighed for at gå 36 år 
tilbage i de originale arkiver og kon¬ 
trollere oplysningerne. Den 25. febru¬ 
ar 1962, da Alex Birch var 14 år, tog 
han et foto af nogle ufoer ved Mosbor- 
ough, Sheflreld. Dengang fik sagen 
stor opmærksomhed, men det, der 
fulgte, var ukendt for mig. 

I den oprindelige rapport ffa den 
28. juli 1962 fortæller Alex Birch, at 
han var ved at fotografere sine to ven¬ 
ner og en hund i Derbyshire området. 
En af drengene, Stuart Dixon, kastede 
en sten mod et træ og råbte “se op!”. 
Alle tre drenge så “fem flyvende tal¬ 
lerkner”, der udsendte “hvide bobler”. 
De lyste så kraftigt, at drengene måtte 
kiibe øjnene sammen og se væk. Det 
lykkedes Alex Birch at tage et foto, før 
formationen hurtigt fløj mod Breigh- 
ton. 

Det skal bemærkes, at Alex Birch 
var usikker på datoen. Det kunne være 
den 5. marts. Klokken var 11.30. De 
andre drenge støttede hans beretning 
med skriftlige erklæringer i august. 
Den 16-årige Stuart Dixon bekræftede 
historien og tilføjede, at det foto, som 
Alex Birch tog før ufofotoet, var af 
ham, mens han hoppede på en stor 
sten. Han bekæftede, at objekterne 
først fløj langsomt og så satte hastig¬ 
heden op. Den yngste dreng, 12-årige 
Davis Brownlow, skrev en identisk 
erklæring. 

Forskellen mellem rapporterne skyld¬ 
tes delvist tiden, der gik fra hændelsen, 
til rapporterne blev skrevet. 

Drengene blev interviewet hver for 
sig på skolen af deres lærer i juni. 
Samtidig blev negativet undersøgt 
meget grundigt, hvilket gav det man¬ 
ge ridser. I september var Alex Birch 
den store nyhed. Han og hans far tog 
til London, hvor de efter eget ønske 
mødte luftfartsministeriets ufoteam 
og var stjernerne på BUFORA’s før¬ 
ste møde. Dette møde blev omtalt i 
medierne, fx den 23. september 1962 
i “News of the World”, som gengav 
fotoet. 

Fotoet dukkede senere op i mange 
bøger og magasiner. Billedet viser fem 
slørede, mørke klatter med hvide 
mærker på forsiden. De er lettere dis¬ 
kosformede. 

Mange ting har forhåbentlig ænd¬ 
ret sig i forhold til BUFORA’s tidlige¬ 
re undersøgelser af fotoet. De afviste 
indlysende forklaringer som refleksio¬ 


ner og forfalskning og betegnede dem 
som “gennemsigtige”, og at de var 
“helt normale Adamski-tallerkner”.(!) 

Andre ufologer undersøgte også 
fotoet, hvilket gav mange forskellige 
forklaringer - fra at “dråberne” var 
refleksioner, kupler eller de fremmede 
rumskibes fremdriftsmiddel. En men¬ 
te, at træerne i baggrunden var i fokus, 
men at de formodede fjerne ufoer ikke 
var det. Var der noget, som ikke passe¬ 
de? Nej. Tilsyneladende er “en tydelig 
afgrænsning ikke karakteristisk for tal¬ 
lerken-fotos”. Så det stod klart, at 
fotoet ikke var en “forfalskning”. 

Den eneste negative kommentar, 
som jeg har hørt, kom et år senere fra 
John Adams, formentlig en ufolog fra 
London. Han var sikker på, at billedet 
var sløret som følge af dårlig fokus, og 
ikke fordi objekterne bevægede sig og 
fløj i forskellig afstand fra kameraet. 

Hele verden tog imidlertid Alex 
Birchs foto til sig som et enestående 
ufofoto, og selv forsvarsministeriet 
undersøgte det uden at komme med 
bemærkninger om forfalskning. 

Og så faldt det hele pludselig til 
jorden. Den 6. oktober 1972, næsten ti 
år efter den uge, hvor sagen fandt vej 
til de store overskrifter, dukkede den 
nu 24-årige Alex Birch op på tv. 

Hans interview i et BBC nyheds¬ 
show var ledsaget af en samtale med 
Rex Dutta, som fortalte om sin nye 
ufobog. Desværre kunne Alex Birch 
ikke hjælpe Rex Dutta med at fa solgt 
bogen. Alex Birch indrømmede, at 
hele sagen var fup. Han havde malet 


ufoerne på et stykke glas og fotografe¬ 
ret træerne og himlen gennem glasset, 
så man fik det indtryk, at objekterne 
fløj. De var slørede, fordi de var meget 
tættere på kameraet end træerne og 
derfor ude af fokus. 

Hvilken rolle de to andre drenge 
havde, står hen i det uvisse. Alex Birchs 
far fik først sandheden at vide dagen før 
denne tv-bekendelse. Tidligere havde 
han trofast støttet sin søn og hjulpet 
ham gennem forsvarsministeriets for¬ 
hør. 

Siden 1972 har fotoet stået som et 
eksempel på, hvor let det er at snyde 
ufologer, og hvor simpelt det er at lave 
et falsk ufofoto. Alex Birchs ufofoto 
kunne for længst være glemt, hvis det 
ikke var for følgende. 

Alex Birch lod ikke høre fra sig de 
næste 26 år. Så kontaktede han mig. 

Alex Birch ville nu opspore de per¬ 
soner, som havde brugt hans foto og fa 
dem til at betale for brugen. Han hav¬ 
de, tror jeg, kun fået fat i ret fa. Den 
store nyhed var dog, at den virkelige 
svindel ikke var hans foto, men hans 
tilståelse. Billedet var, når det kom til 
stykket, ægte. 

Alex Birch var blevet jaget af man¬ 
ge mennesker efter sin observation og 
mødet med luftfartsministeriet. Han 
følte, at han var under et meget stort 
pres. I et forsøg på at lette presset ind¬ 
rømmede han så, at hele sagen var et 
stort svindelnummer. 

Sagen i sig selv så dog ikke ud til 
af have ufoverdenens bevågenhed før i 
1972. Billedet var blot blevet brugt 



AF JENNY 

(Foto: 

Astronomi & Rumfart 


NASA og adskil¬ 
lige andre orga¬ 
nisationer arbej¬ 
der ihærdigt på 
at lokalisere 
mulige “ dræber¬ 
klipper ”, som 
kunne komme fra 
rummet og kolli¬ 
dere med Jorden. 
Man anslår, at 
der er mange 
hundrede objek¬ 
ter der regel¬ 
mæssigt krydser 
Jordens bane, og 
mange andre 
nærmer sig Jor¬ 
den fra det ydre 
rum. 

(Tegning: NASA) 


som illustration, hvilket gjorde, at 
Alex Birch nu fik lyst til at få sin 
bid af kagen. Jeg tror ikke som 
ham, at billedet vil blive brugt så 
meget i fremtidige bøger og tv- 
shows. Især ikke efter de forskellige 
historier, der nu knytter sig til det. 

Billedet er nu blot et eksempel 
på, hvordan en ung knægt snød de 
fremtrædende ufologer, forsvarsmi¬ 
nisteriet og nyhedsmedierne med 
sin gør-det-selv lektion. Andre slø¬ 
rede billeder, der angiveligt viser 


ufoer, er ikke i ret høj kurs. Der er 
så mange andre billeder, man må 
bruge kvit og frit, så billedredak¬ 
tørerne har nok at vælge imellem. 

Det nye ved denne historie er 
garanteret, at dette “svindelnummer, 
som ikke var svindel” får nyt liv og 
dukker op i diverse medier igen. 
Man kan desværre frygte, at der 
dukker nye og kontroversielle op¬ 
lysninger op i denne sag om et par 
år. Fotoet, der først var ægte, så fup, 
er nu igen ægte. Måske reagerede 


Alex Birch blot som så mange 
andre unge mennesker under pres, 
så hans tv-tilståelse er forståelig. Vi 
tilgiver dem, der er forvirrede og 
blot ønsker at se tiden an. 

For mit eget vedkommende tror 
jeg, at vi får hovedpine af at redde 
trådene ud. □ 

Kilde: Northern UFO News 180, 
oktober 1998. 

Oversættelse: for/kmh 


Astronomer tager truslen 
fra rummet alvorlig 


Filmene "Deep Impact" og "Armageddon" har sat fokus på faren for kos¬ 
miske kollisioner. Videnskaben mener, at der er behov for at identificere 
nær-Jorden objekter (NEOs), siger James McGaha, forhenværende major i 
USAF og leder af Grasslands Observatoriet i Arizona. 


“Faren for et kosmisk sammenstød 
er virkelig. Offentligheden og be¬ 
slutningstagerne overser den,” siger 
McGaha. 

Omkring 300 identificerede NE¬ 
Os er på kollisionskurs med Jorden, 
medens det anslås, at der er 9.000 
ukendte NEOs med en størrelse på 
0,5 km eller mere. Varslingstiden 
før kollision med ukendte NEOs er 
mindre end 80 dage for kometer og 


mindre end 30 dage for asteroider. 

Hvis en genstand på 2 km stø¬ 
der ind i Jorden, vil det få katastro¬ 
fale følger i form af jordskælv, tsu- 
namier, solformørkende skyer af 
støv og aske, alvorlige fald i tem¬ 
peraturen, faldende høstudbytte og 
udbredt hungersnød. Over 25 pct. 
af Jordens befolkning vil omkom¬ 
me. 

McGaha mener, at der skal mere 


forskning til på området, så det er 
muligt at opdage NEOs og udvikle 
den nødvendige beskyttelse. Den 
amerikanske regering har afsat 
omkring 1,5 millioner dollars til 
NEO-forskning, mens NASA har 
fået en marginal stigning på 3 mil¬ 
lioner dollars i 1999. Det er meget 
nødvendigt at udvikle et forsvar, 
påpeger McGaha. Hvis en stor gen¬ 
stand først kommer for tæt på Jor¬ 
den, er det for sent. 

David Morrison, CSICOP-med- 
lem og leder af NASA Ames Rese¬ 
arch Center, deltager i en lobby¬ 
gruppe, der bearbejder Kongressen 
for at oprette et projekt for “Rum¬ 
beskyttelse” (Space Guard) med 
seks teleskoper placeret rundt om¬ 
kring på kloden. De skal så afsøge 
himmelen for NEOs. 

Yderligere oplysninger om NEO- 
truslen kan ses på Internetadressen: 
http://impact.arc.nasa.gov/ 

McGaha siger, at truslen fra 
NEOs samt videnskabens sparsom¬ 
me budgetter, får en ny rapport fra 
Society for Scientific Exploration, 
der foreslår, at regeringen støtter 
ufoforskningen (se UFO-Nyt 3/98 
side 6) til at virke latterlig. 

“Hvorfor beskæftige sig med de 
mystiske ufoer, når NEOs er virke¬ 
lige trusler fra himlen og alligevel 
upåagtede?” spørger han. 

Tæt på rummets vagabonder 


Ikke mindre end syv rummissioner 
skal i de kommende fem år i nær- 

kontakt med asteroider og kometer. 
En af disse missioner opsendt fra 
Cape Canaveral den 24. oktober 
1998 er rumsonden Deep Space 1, 
der med sit ionbaserede fremdrifts¬ 
system og selvjusterende navigati¬ 
onssystem repræsenterer en helt ny 
generation af rumsonder. DS-1 skal 
møde asteroiden “1992 KD”, hvis 
bane ligger mellem Jorden og Mars. 

En rumsonde opsendt i 1996 når 
sit mål, asteroiden Eros, i januar 
1999. Rumsonden skal som den før¬ 
ste gå i kredsløb om en asteroide og i 
år 2000 forsøge at lande på Eros. 

Don Yeomans, leder af NASA’s 
Near Earth Objects projekt, siger: 

“Vi er nødt til at besøge flere af 
disse objekter. Hvis vi skal fjerne et 
truende objekt fra Jordens bane, må 
vi vide, om det er en kugle af fnug 
eller en humpel jern.” 

Ifølge Yeomans har man ikke hid¬ 
til sporet noget stort objekt, som vil 
ramme Jorden inden for de kom¬ 
mende 100 år, men han synes allige¬ 
vel, at problemet er påtrængende: 

“Det er på tide at udvikle teknolo¬ 
gier, der kan fa en asteroide til at 
bøje af. En civilisation, der ikke kan 
tackle denne trussel, er dømt til 
udslettelse.” 

□ 


Kilder: 

Skeptical Inquirer, 
november/december 1998. 
CNI News, nr. 17, 1998. 
Oversættelse: for/kmh 




Dræber-asteroide ramte Argentina 


Det er en udbredt antagelse, at 
en gigantisk asteroide kollidere¬ 
de med Jorden for 65 millioner 
år siden og udryddede dinosau¬ 
rerne og omkring 75 pct. af alle 
levende væsner. Heldigvis er 
kollisioner af den størrelse meg¬ 
et sjældne. Men selv mindre kan 
forårsage alvorlige skader, som 
det skete for forholdsvis kort tid 
siden, og meget vel kan ske igen 
meget snart. 

De seneste videnskabelige 
opdagelser blev offentliggjort 
den 10. december 1998 i maga¬ 
sinet Science. Peter Schultz, pla¬ 
netgeolog ved Brown University 
stod i spidsen for undersøgelser¬ 
ne. Schultz siger, at han og tea¬ 
met har fundet bevis på, at en 
asteroide ramte Jorden for 


omkring 3,3 mio. år siden, dér 
hvor det sydøstlige Argentina 
nu ligger. Selv om sammenstø¬ 
det ikke var så kraftigt som sam¬ 
menstødet for 65 mio. år siden, 
udryddede det næsten 40 større 
dyrearter, der levede dengang, 
og frembragte et klimaskifte i 
denne del af verden. Blandt de 
dyr, der uddøde dengang, var det 
store bæltedyr, jorddovendyr og 
en stomæbbet, kødædende fugl. 

Ifølge Schultz tyder forsk¬ 
ningen på, at “sammenstødet di¬ 
rekte reducerede den regionale 
fauna eller udløste så alvorlige 
miljømæssige ændringer, at det 
førte til et kollaps i det argentin¬ 
ske økosystem ” 

□ 


Kilde: 

CNI News, nr. 20, december 
1998.0versættelse: for/kmh 



Ni optagelser af 
asteroiden Eros 
ved forbijlyv- 
ningen den 23. 
december 1998. 
(Foto: NASA) 


Et objekt på blot 
nogle få hundre¬ 
de meter er stort 
nok til at øde¬ 
lægge et område 
på størrelse med 
New York City og 
dræbe millioner 
af mennesker. 
Objektet, der 
udryddede dino¬ 
saurerne, er 
beregnet til at 
have haft en 
størrelse på 
omkring 10 km. 

Notitser 



Takket være Nick Redfern får vi 
her kendskab til de nye opdagelser, 
han gjorde hos PRO, Public Re- 
cords Office. Det ser ud til, at man 
allerede i 1943 havde et officielt 
ufoarkiv i Storbritannien. 

Dataene kommer fra “Bang 
On”, RAF’s 115. Squadrons offici¬ 
elle avis. I udgaven den 31. decem¬ 
ber 1943 refererer avisen til en 
observation af et “underligt og vid¬ 
underligt syn” under et af de allie¬ 
redes bombetogter over Tyskland. 

Avisen omtaler især en observa¬ 
tion fra den 11. december, hvor 
amerikanerne foretog et dagangreb 
mod Emden. “Et uidentificeret ob¬ 
jekt...på størrelse med en tordenki¬ 
le...passerede 50-75 meter under 
formationen.” Objektet efterlod et 
hvidt dampspor, som forsvandt i 
løbet af få minutter. 

Dette er ikke en typisk foo figh¬ 


ter. De dukkede først op på arenaen 
et år senere. Måske var det en me¬ 
teorit eller et V-våben, som nazis¬ 
terne afprøvede. Men det blev be¬ 
handlet som usædvanligt og refe¬ 
reret til som et “uidentificeret ob¬ 
jekt”, en ganske god og profetisk 
betegnelse i 1943. 

Et andet af de omtalte tilfælde 
stammer fra et angreb på Bremen. 
Her fløj “sølvfarvede og røde dis¬ 
kosser over formationen”. Som en 
tilføjelse stod, at disse “var dukket 
op før, men indtil nu vidste ingen, 
hvad deres hensigt var.” Det er 
muligt, at det var metalliske strim¬ 
ler, som blev brugt til at forstyrre 
radaren med. Nick Redfern be¬ 
mærker, at de “dannede billeder” 
af “klassiske flyvende tallerkner”. 

Det mest betydningsfulde i dis¬ 
se observationer var, at de ikke 
fandt sted som enkeltstående begi¬ 


venheder. Der har åbenbart været 
en del af dem, og det er meget 
sandsynligt, at en eller anden offi¬ 
ciel undersøgelse i luftfartsministe¬ 
riet var på vej. Hvis det er tilfæl¬ 
det, må disse arkiver findes frem, 
hvis de ikke er blevet ødelagt. 

Disse oplysninger stammer fra 
arkivnummer 14/2800. 

Nick Redfern refererer også til 
DEFE 41/117. De indeholder infor¬ 
mationer om luftfartsministeriets un¬ 
dersøgelse af nazistiske og russiske 
fly, som blev udviklet i tiden lige 
efter krigen. □ 


Kilde: 

Northern UFO News 180, 
oktober 1998. 
Oversættelse: for/kmh 

Stegepande over Middelhavet 


Paul Stonehill, amerikansk forsker 
som har specialiseret sig i uforap¬ 
porter fra Rusland og det tidligere 
Sovjetunionen, har udgivet en ny bog 
med titlen “The Sovjet UTO Files”, 
Quadrillion Publishing 1998. Mange 
af rapporterne i bogen stammer fra 
sovjetiske søfolk, som har set ufoer 
både over og under vandet. Her er 
en af beretningerne fra Alexander 
G. Globa, sømand på den sovjeti¬ 
ske tanker, Gori. Beretningen er 
gengivet i en artikel i Zagadki 
Sfinksa magasinet, nr. 3, 1992. 

I juni 1984 var Gori i Middelha¬ 
vet 20 sømil fra Gibraltar Strædet. 
Kl. 16.00 havde Globa vagt. Sam¬ 
men med ham var skibets næstkom¬ 
manderende S. Bolotov. De stod på 
broens venstre vinge og så ud over 
havet, da begge opdagede et mær¬ 
keligt, flerfarvet objekt. Da objek¬ 
tet var bag dem, stoppede det plud¬ 
seligt. 


S. Bolotov var lettere ophidset, 
rystede sin kikkert og råbte: “Det er 
en flyvende tallerken, en rigtig taller¬ 
ken, min Gud, skynd dig, skynd dig 
at se!” 

Globa kiggede gennem sin kik¬ 
kert og så, at et stykke over bagstav¬ 
nen svævede et mærkeligt objekt. 
Det lignede en omvendt stegepande. 
Ufoen lyste med et metallisk lys. 
Den nederste del af fartøjet var rund, 
og dets diameter omkring 20 m. 
Under den nederste del så Globa nog¬ 
le “bølger” stikke ud. 

Objektets skrog bestod af to hal¬ 
ve diskosser med den mindste 
øverst. De roterede langsomt i hver 
sin retning. På den nederste diskos 
så Globa adskillige klare, lysende 
kugleformede lys. På ufoens bag¬ 
ende, som var ret tydelig, var der 
noget, som lignede et rør. Det lyste 
med et unaturligt klart, rosenrødt 
lys, meget lig et neonrør. 


Pludselig tog ufoen flere hop, som 
om den flød på en usynlig bølge. Fle¬ 
re lys oplyste bagenden. Mandskabet 
på Gori forsøgte af fange objektets 
opmærksomhed med en signalpro¬ 
jektør. På det tidspunkt kom kaptajn 
Sokolovky op på broen. Ufoen blev 
dog forstyrret af et andet skib, som 
nærmede sig fra bagbord. Det var 
et arabisk fragtskib på vej mod 
Grækenland. Araberne bekræftede, 
at der svævede et objekt over deres 
skib. 

Halvandet minut senere ændre¬ 
de objektet bane og fløj mod højre, 
satte hastigheden op og steg hur¬ 
tigt. De sovjetiske søfolk så, at det 
forsvandt gennem skyerne med et 
kraftigt lysglimt. □ 


Kilde: CNI News, nr. 20, 
december 1998 /for 


Ufo filmet over Øresund? 


Den 20. november 1998 videofil- 
mede den I l-årige dreng Robert 
Nowak fra Malmø to aflange lys på 
himlen over Øresund. 

Hændelsen fandt sted omkring 
kl. 16.30, hvor Robert fik øje på et 
fænomen, som “hang” stille i luf¬ 
ten. Fænomenet beskrives som ci¬ 
garformet, og det stod i luften med 
en hældning på ca. 80 grader i for¬ 
hold til lodret. Farven beskrives 
som svarende til ild, og det bør der¬ 
for bemærkes, at fænomenet blev 
set i vestlig retning og kun ca. 30 
minutter efter solnedgang. Farven 
kunne derfor lede tanken hen på, at 


fænomenet i virkeligheden havde 
været højt placeret og oplyst af sol¬ 
lys. 

Robert iagttog fænomenet gen¬ 
nem kikkert, men dette afslørede 
ikke yderligere detaljer. Han hente¬ 
de derfor familiens videokamera 
og begyndte at filme det. På filmen 
ses fænomenet ganske tydeligt, og 
mod slutningen af optagelsen kom¬ 
mer et lignende fænomen flyvende 
ind fra venstre. Dette nye fænomen 
bliver - ligesom det første - også 
hængende i luften. Efter ca. tre 
minutters optagelse opløses de to 
lysfænomener pludseligt og for¬ 


svinder. 

Hændelsen blev første gang om¬ 
talt i avisen “Arbeiteren” den 21. 
november 1998. Herefter kom også 
tv ind i billedet, og bl.a. danske 
TV2-Lorry viste klip fra videofil¬ 
men. 

Vore svenske kolleger i UFO- 
Sverige efterforsker sagen, og Clas 
Svahn arbejder med en teori om, at 
det er en kondensstribe oplyst af 
sollys. □ 

Kilde: “Arbeiteren”, 21. november 
1998; samt Tora Greve (Malmo 
UFO-Gruppe)///* 


UFO-Sverige skærper sin forskning 


I “UFO Aktuelt” nr. 3/98 oplyses 
det, at UFO-Sverige i sommeren 
1998 dannede et nyt Forsknings¬ 
råd. Rådet skal bestå af en gruppe 
af UFO-Sveriges egne rapportopta¬ 
gere og vil underkaste såvel gamle 
som nye uopklarede sager et detail¬ 


studie. Formålet er, at videnskabs- 
mænd senere kan anvende de vel¬ 
undersøgte sager til forskningsfor¬ 
mål. 

I Sverige har der i de sidste par år 
været gennemført flere projekter på 
universitetsniveau af studerende ved 


bl.a. etnologi (universitetet i Upp- 
sala) og religionshistorie (Lunds 
universitet). Rapporterne fra tre uni¬ 
versitetsstudier er samlet i hæftet 
“Rymdfolkets vånner”, som udgives 
og sælges af UFO- Sverige. □ 

/th 

Fænomener 


Lademanns Multimedia Leksikon om ufoer 


Mellem “Uffizierne” og “uformel 
gruppe” finder man i det nye Lade¬ 
manns Multimedia Leksikon ‘99 
artiklen om begrebet UFO blandt 
86.933 andre artikler om alskens 
emner. 

Til orientering for vore læsere 
bringes her den fulde ordlyd, som 
redaktørerne fik skruet sammen til 
denne i øvrigt glimrende udgave af 
det elektroniske leksikon: 


UFO 

UFO: Unidentified Flying Object, 
uidentificeret flyvende genstand; 
ukendte himmelfænomener, der ik¬ 
ke synes at være nogen rimelig for¬ 
klaring på. Mange iagttagelser har 
kunnet tilbageføres til en række 
forklarlige fænomener eller slet og 
ret fri fantasi. De resterende, tilsy¬ 
neladende troværdige observatio¬ 
ner har ført til nedsættelse af stu¬ 
diegrupper, der i mange lande be¬ 
skæftiger sig seriøst med UFOer, 


og som antyder, at de kan skyldes 
intelligensvæsener uden for Jor¬ 
den. En lufthavn for UFOer, UFO- 
port, blev åbnet i 1976 i en landsby 
V for Bordeaux, Frankrig. I Dan¬ 
mark indsamler foreningen Skandi¬ 
navisk UFO Information (SUFOI) 
observationsberetninger om UFO- 
fænomener og søger at udbrede 
kendskabet til emnet, bl.a. i tids¬ 
skriftet UFO-Nyt. 

□ 

OH 


En naturlig forklaring 
denne gang om kuglelyn 


I et af sine tvprogrammer i efteråret 1997 efterlyste Poul Thomsen rapporter 
fra seerne om kuglelyn. Reaktionen var overvældende. Mere end 100 seere 
indsendte udførlige og troværdige beretninger om kuglelynsfænomener. 



I udsendelsen “En naturlig forkla¬ 
ring” den 22. oktober 1998 på DR1 
kl. 20.30-21.00 havde Poul Thom¬ 
sen bedt planetarieleder Ole J. 
Knudsen fra Steno Museet i Århus 
om at kommentere seernes mange 
rapporter om kuglelyn. 

Ole J. Knudsen er i forvejen 
særdeles kendt i ufokredse. Han var 
i en lang årrække et aktivt medlem 
af SUFOFs repræsentantskab og 
havde ansvaret for SUFOFs Alarm¬ 
central. 

De indkomne kuglelynsberetnin¬ 
ger fortæller næsten samstemmen¬ 
de om langsomtsvævende lyskugler 
i størrelsen fra tennisbolde til fod¬ 
bolde, der fx kommer ind gennem 
ruder eller via skorstene. Nogle af 
dem forsvinder stille igen, medens 
andre forsvinder ved en eksplosion 
med et større eller mindre brag. 

Visse af de lidt mere specielle 
beretninger blev gennemgået af 
Poul Thomsen: 

Kuglelyn i bøffen 


Familien Rasmussen fra Præstø var 
samlet om middagsbordet i 1929, 
da et kuglelyn kom svævende ind 


og valgte at ende sin flugt i fade¬ 
rens tallerken, hvor den eksplodere¬ 
de. Ingen kom til skade, men som 
han altid selv senere fortalte: “Den 
eksploderede fand’me lige ned i 
min bøf!” 

Aase Marie Orholm kom ud for 
et kuglelyn, som på Strandvejen i 
det nordlige København rullede ind 
mod hendes bil og eksploderede 
mod venstre baghjul, der dog ikke 
punkterede. 

Georg Christensen, Brovst, ar¬ 
bejdede med højspændingsmaster 
ved Han Herreds Elforsyning i 
1980, da et kuglelyn gik i jorden 
mindre end fem meter fra ham. Han 
fortæller videre i beretningen: 

“Jeg var ellers vant til at arbejde 
med fra 10.000 volt til 60.000 volt, 
men her var jeg lige ved at komme 
i stødet for alvor.” 

Agnete fra Køge fortæller, at 
hun som 6-årig lå i sengen i 1926 
sammen med sin 2-årige lillesøster, 
da et kuglelyn passerede lige over 
dem og eksploderede i en regn af 
gnister. Hun glemmer aldrig lugten 
af svovl bagefter. 


Hårrejsende møde 


Jens Østergaard, Sunds, står i 1974 
i stalden med sine to små brødre, 
da et kuglelyn daler ned fra stald¬ 
loftet og rammer hætten på en af de 
små brødres gummiregnfrakke. 
Han slipper uskadt. 

Det samme gør Poul Møller, 
Ebeltoft, som en dag i tresserne står 
foran spejlet og er ved at sætte lok¬ 
kerne, da et kuglelyn springer ud af 
målerskabet og passerer lige bag 
ryggen på ham, før det forsvinder 
igen samme vej, som det kom ind - 
uden at efterlade sig andet spor end 
en stank af svovl. 

“Men”, slutter Poul Møller, 
“som I nok kan forstå, var jeg nødt 
til at rede håret om!” 

Efter de indkomne beretninger 
at dømme, er de fleste kuglelyn ret 
fredelige, men der er dog nogle 
undtagelser i det indkomne materi¬ 
ale: 

Tom Laursen har på en mark 
ved Farsø set hest og rytter blive 
ramt af et kuglelyn. Hesten døde på 
stedet og rytteren - en pige - var 
længe i livsfare. 

Ellen Simonsen, Rønde, blev 

slået bevidstløs af et kuglelyn. 

Hun slap med lettere forbrænd¬ 
inger. 

Bodil Iversen havde sendt Poul 
Thomsen et gammelt avisudklip, 
der fortalte, at hendes barndoms¬ 
hjem ved Bjerringbro blev raseret 
af et kuglelyn. Det ramte desuden 
en gæst, der blev dræbt. Hendes 
mor blev slået bevidstløs og hendes 
lillebror blev forbrændt. 

Da Ellen Graveslund var 6 år, 
slog kuglelynet ned i stalden på 
bondegården i Vestjylland, dræbte 2 
køer og slog hendes søster bevidst¬ 
løs. Hun kom sig og er i dag 78 år. 

Afvist af forskere 


Ole J. Knudsen fortalte herefter, at 
kuglelyn naturligvis ikke er en 
skrøne. Men, som han sagde, helt 
op til midten af halvfjerdserne var 
der forskere, som fuldstændigt af¬ 
viste beretninger om kuglelyn. Det¬ 
te gjaldt også Danmarks Meteoro¬ 
logiske Institut, som på det tids¬ 
punkt helt afviste at tage imod rap¬ 
porter. Det er derfor ufointeressere¬ 
de, som Skandinavisk UFO Infor¬ 
mation, der har indsamlet kugle¬ 
lynsrapporterne. 

“De fleste har fra starten forkla¬ 
ret fænomenet med, at der var tale 
om et efterbillede på øjets nethinde 
af et lyn. Når man så kigger sig 
rundt, flytter lyset sig naturligt nok 
med.” 

“Men,” sagde Ole J. Knudsen 
videre, “den forklaring holder altså 
ikke. Kuglelynene er et reelt fæno¬ 
men, og der er titusinder af rappor¬ 
ter fra hele verden om dem.” 

Ole J. Knudsen tilføjede: 

“Vi ved egentlig ikke helt til 
bunds, hvad et kuglelyn er, men det 
har noget at gøre med plasma - en 
meget varm gas, der lyser - som 
den lysende gas i et lysstofrør eller 
på overfladen af solen. Vi ved og¬ 
så, at det har noget at gøre med de 
kolossale elektriske felter mellem 
skyerne og jordoverfladen ved tor¬ 
denvejr. Og så skal der formentlig 
også være en eller anden form for 
mikrobølgefelt i nærheden, som 
kan danne stående bølger (som 
lyden fra orgelpiber), der kan med¬ 
virke til at danne disse kugler, hvis 
der er energi nok til stede. 

Kuglelyn er efter beretningernes 
antal nok ikke så sjældne, som man 
umiddelbart skulle tro. Efter de 
indkomne rapporter at dømme samt 
en amerikansk undersøgelse, tyder 
det på, at omkring 2% af befolknin¬ 
gen har stiftet bekendtskab med 
kuglelyn.” 


Kom ikke for nær 


Poul Thomsen ville gerne vide, 
hvordan man skulle forholde sig, 
hvis man kom på nært hold af et 
kuglelyn. Hertil svarede Ole J. 
Knudsen, at man nok bare skulle 
stå stille og ikke “invitere” det til at 
komme nærmere. 

Han viste derefter en illustration 
fra en bog, hvor man så en profes¬ 
sor fra Skt. Petersborg, der i 1700- 
tallet under et tordenvejr havde op¬ 
stillet en jernstang i et lokale og op 
gennem taget og havde isoleret den 
fra gulvet. Der kom så et kuglelyn 
oppefra og slog ud i stuen og slog 
ham ihjel, medens hans assistent 
besvimede. 

Ole J. Knudsen fortalte endvide¬ 
re, at kuglelyn ikke skulle forveks¬ 
les med såkaldt kolde lyn, som man 
ved endnu mindre om. Det er mest 
en betegnelse for de lyn, der ikke 
tænder ild. Kuglelyn tænder tilsy¬ 
neladende normalt ikke ild. De kan 
give sværtninger i lokaler, de kan 
eksplodere, og der kan lugte af 
svovl og ozon, men de har normalt 
ikke energi nok til at tænde ild. 

Kuglelyn i observatorium 


De fleste kuglelyn forsvinder igen 
ud gennem ruder eller skorstene, 
som fx ved den meget kendte beret¬ 
ning fra den 17. april 1939, hvor C. 


Luplau Janssen befinder sig i Ura- 
niaobservatoriet på Frederiksberg i 
København. Klokken er 19.45, da 
han pludselig ser en glødende kugle 
på en 1/2 meter i diameter svæve 
ned gennem den åbne observatorie- 
kuppel. I en meters afstand svæver 
den lysende kugle ud gennem en 
dør til en gang og ind i det tilstø¬ 
dende bibliotek. Undervejs ser også 
Luplau Janssens kone, Aase, lys¬ 
fænomenet gennem en åben dør ud 
til køkkenet, hvor hun er beskæfti¬ 
get. Lige efter lyder oppefra to 
drønende knald. 

Lågerne på kakkelovnen i bibli¬ 
oteket var slået op, aske og sod var 
spredt rundt i lokalet, og der fand¬ 
tes smeltemærker ved indfyrings¬ 
lågen. Husets elektriske installatio¬ 
ner var intakte. 

Naboer til observatoriet har u- 
denfor set kuglelynet flyve ned 
gennem åbningen i kuplen, og et 
øjeblik efter sås to lyskugler kom¬ 
me op af skorstenen, hvorefter de 
eksploderede som raketter. 

Luplau Janssen har fortalt, at 
vejret var delvist overskyet, men 
ikke typisk tordensvejrsagtigt. For¬ 
inden havde han hverken set lyn 
eller hørt tordenskrald. Umiddel¬ 
bart efter fænomenet brød et kort¬ 
varigt, men ret kraftigt tordenvejr 
løs, og regnen skyllede ned - også i 
observatoriet, hvor Luplau Janssen 
i skyndingen glemte at lukke kup- 



(Foto: 

www. arttoday.com) 

Tegningen viser 
l. sal afUrania- 
observatoriet. C. 
Luplau Janssen 
stod ved A, og 
hans hustru, 

Aase, stod ved B. 
Den stiplede linje 
viser kuglelynets 
vej fra observato¬ 
riet til kakkelov¬ 
nen. Ildkuglen 
brugte ca. 6 sek. 
om at tilbage¬ 
lægge den 8 
meter lange 
bane. 

(Tegning: C. 
Luplau Jans¬ 
sen/Urania nr. 2, 
1943 ) 


(Tegning: S UFO I 
Picture Library) 

len. 

C. Luplau Janssen rapporterede 
om hændelsen til Meteorologisk In¬ 
stitut. Derved kom sagen videre til 
pressen og Pressens Radioavis og 
blev kendt af en bredere offentlig¬ 
hed. 

Kuglelyn i snedkerværksted 


Sidst i tv-udsendelsen havde Poul 
Thomsen inviteret tømrer Hans 
Markussen i studiet, for at han selv 


kunne fortælle om sine to oplevel¬ 
ser. 

Han var første gang ude for et 
kuglelyn i september 1957 i et 
snedkerværksted i en kælder. Der 
kom en frygtelig tordenbyge, og 
der begyndte at løbe vand ned ad 
trappen til værkstedet. Han forsøgte 
at inddæmme vandet og står med 
en skovl i hånden, da der kommer 
noget forbi ham på højre side. Det 
var ligesom en tennisbold i størrel¬ 
se, omkring 60 mm i diameter, ikke 


rød og ikke gul i farven. Den hop¬ 
pede lidt forbi ham i nogle små ele¬ 
gante hop og “kogte ud” i en vand¬ 
pyt 5-6 meter borte - ligesom glo¬ 
ende jern, der kommer i vand. Den 
sydede ud. 

Han var lidt rystet over hændel¬ 
sen og fortalte om den til mester, da 
han dukkede op kort efter. Mester 
gjorde lidt grin med ham, og han 
omtalte det derfor ikke til andre. 

Omkring 10 år senere var Hans 
Markussen ude for endnu en ople¬ 
velse med kuglelyn. Det er også 
denne gang i september måned un¬ 
der en frygtelig tordenbyge: I nær¬ 
heden af Randers står han inde i en 
lade på første trin af en stige. Han 
kan se ud på gårdspladsen, hvor et 
lyn hopper hen over brostenene. 

Pludselig ændrer det kurs og 
kommer ind til stigen, hvor Hans 
Markussen står og gør sig sine tan¬ 
ker om, hvorvidt Skt. Peter har bud 
efter ham. Efter hændelsen lugter 
hans bukseben svedent og af svovl, 
hvilket senere bekræftedes af hans 
kone og søster, der var i stuehuset. 

Efterskrift 


Poul Thomsen gjorde i tv-udsendel¬ 
sen opmærksom på, at Ole J. Knud¬ 
sen ville få alle de indkomne beret¬ 
ninger med til Steno Museet, så de 
kunne granskes nøjere og medvirke 
til, at vi bliver klogere. 

Da Ole J. Knudsen i god tid 
inden udsendelsen havde rettet hen¬ 
vendelse til SUFOI for at efterlyse 
eventuelle nyere undersøgelser og 
forskningsresultater vedr. kuglelyn, 

havde han givet udtryk for, at beret¬ 
ningerne naturligt burde havne i 
SUFOFs arkiver. Rapporterne lig¬ 
ger derfor nu hos SUFOI, hvor de 
videre granskninger foregår. 

Det er måske ikke sikkert, at alle 
de i indslaget nævnte beretninger 
hidrører fra kuglelynsfænomener. 
Nogle af beretningerne kunne lyde 
mere som ordinære typer af lynned¬ 
slag. Ligeledes ligner nogle af 
beretningerne meget visse typer af 
rapporter, som gennem årene er 
kommet til vore arkiver - som ufo¬ 
rapporter. 


Lav dit eget kuglelyn? 


Ole J. Knudsen oplyser til UFO- 
Nyt, at han inden tv-udsendelsen 
søgte yderligere oplysninger på In¬ 
ternettet. Her var han stødt på flere 
uafhængige kilder, der fortalte om 
fabrikation af egne kuglelynsfæno¬ 
mener. 

Hvis man har en glødende tænd¬ 
stik eller glødende cigaret placeret i 
en mikrobølgeovn, vil man afhæn¬ 
gig af type og dermed måske 
årgang af ovnen kunne opleve små, 
lysende kugler flyve rundt i ovnen. 
Det blev oplyst, at der desuden også 
skulle være vand placeret i ovnen, 
fx i et glas, for at fænomenerne 


skulle kunne opstå. 

Ole J. Knudsen fortalte, at man 
naturligvis var nysgerrige og havde 
forsøgt sig med denne type eksperi¬ 
menter inden udsendelsen. Det lyk¬ 
kedes desværre ikke for tv-holdet at 
fabrikere egne små plasmafænome¬ 
ner. 

Skulle UFO-Nyts læsere turde 
forsøge sig med denne type ekspe¬ 
rimenter, vil vi da meget gerne hø¬ 
re om resultaterne og gerne se dem 
dokumenteret med fotos, videoop¬ 
tagelser, data på anvendte ovne m.v. 
Men ingen regninger for ødelagte 
mikrobølgeovne, tak! 

□ 


Fra guder til aliens 


"..Jeg anerkender eksistensen af flere fænomener/ som det er praktisk at 
betegne paranormale...så selv om jeg betegner mig selv som grundlæggende 
skeptisk/ vil jeg langt fra benægte muligheden - og i nogle tilfælde sandsynlig¬ 
heden - for/ at der findes fænomener/ som ligger uden for, hvad videnskaben 
accepterer..." 


Hilary Evans (f. 1929) er medejer 
af Mary Evans Picture Library i 
London. Siden han var 15 år gam¬ 
mel, har han interesseret sig for det 
“mystiske” og igennem årene skre¬ 
vet mange fremragende bøger. På 
dansk er kun udkommet “Nye facts 
om ufoer”, men UFO-Nyts læsere 
vil have stødt på Hilarys velskrev- 
ne artikler her i UFO-Nyt samt i 
UFO-Vision. 

Fra min korrespondance med 
Hilary ved jeg, at han gennem man¬ 
ge år nøje har fulgt bortførelsespro¬ 
blematikken, som den især har ud¬ 
foldet sig i USA, og at han ligesom 
mange andre ikke-amerikanere har 
fået kvalmefornemmelser, hver 
gang Whitley Strieber, Budd Hop- 
kins og andre “forskere” har mar¬ 
kedsført endnu en hårrejsende og 
helt usandsynlig bortførelseshisto¬ 
rie. 

Flere millioner amerikanere på¬ 
stås at være bortførelsesofre, og man¬ 
ge andre er slet ikke jordmennesker, 
men Stjememennesker (Star People) 
- dvs. aliens i menneskeskikkelse. Ja, 
selv folk som Leo Sprinkle og David 
Jacobs, der begge tidligere har stået 
for nogenlunde seriøs ufologi, er 


sprunget ud af skabet som Star 
People! Hvad foregår der egentlig? 

Det giver Hilary Evans sit kvali¬ 
ficerede bud på i bogen “From 
Other Worlds”. Ud fra en psykolo¬ 
gisk og kulturel synsvinkel gen¬ 
nemgår Hilary de mange beretnin¬ 
ger om besøg fra rummet - lige fra 
møder med guder og engle i de 
religiøse myter til vore dages u- 
hyggelige bortførelser udført af 
små, følelseskolde, fosterlignende 
aliens med store, skæve øjne. 

Undervejs i bogen behandles 
emner som djævlebesættelser, skyts¬ 
engle, spøgelser, magiske/okkulte 
ritualer, Jomfru Maria visioner og 
kontaktpersoner. 

Hilary dokumenterer ret overbe¬ 
visende, hvorledes mange møder 
med rumvæsner o.lign. er psykolo¬ 
giske oplevelser udløst af personli¬ 
ge kriser, kulturelle begivenheder 
og film/tv. 

Hilary Evans tror ikke, at Jor¬ 
den på noget tidspunkt har haft 
besøg fra det ydre rum, men han er 
fair over for de mange mennesker, 
som mener, at de har mødt frem¬ 
mede væsner. Han tager dem på 
ordet og fortæller deres historie. 


Og når man læser kontaktpersoner¬ 
nes historier, må man gang på gang 
tage sig til hovedet i fortvivlelse 
over, at folk også i dag kan tro på 
deres vrøvl - endda så meget, at 
nogen vil gå i døden for det. Tænk 
blot på “Heaven’s Gate” kulten. 

“Jeg fremlægger oplevelserne, 
således som de involverede menne¬ 
sker husker dem,” siger Hilary 



AF 

KIM MØLLER 
HANSEN 

Anmeldelse 



Evans, “men det faktum, at troen 
på ikke-jordiske besøgende somme 
tider kan føre til tragedier, er alene 
grund nok til, at vi skal forsøge at 
forstå, hvad der foregår. I en større 
sammenhæng er der imidlertid ing¬ 
en grund til at beklage denne tro. 
Den er en bemærkelsesværdig hyl¬ 
dest til den menneskelige fantasi.” 


“From Other Worlds” er uden 
sammenligning den bedste ufobog, 
jeg har læst i årevis - og så er den 
smukt boghåndværk: 

Et flot, flot layout med mere end 
200 illustrationer, de fleste i farve, 
er alene grund nok til at anskaffe 
dette hovedværk. 

Hilary Evans: From Other Worlds. 
The truth behind aliens, abductions, 
UFOs and the paranormal, Carlton 
Books 1998, 192 sider, rigt illustre¬ 
ret, hardback i stort format, £ 14,99. 

□ 


SUFOI har indkøbt flere 
eksemplarer af From Other 
Worlds til UFO-Nyts læsere. 
Bestil allerede i dag denne 
flotte bog ved at indbetale kr. 
250 + kr. 15 (porto) i alt kr. 
265 på giro 9 1 1 77 25, Post¬ 
boks 6, 2820 Gentofte. 

Skriv bestillingsnummer 
B-030 på modtagerdelen. 


UFO-Nyt sælges 

UFO-Nyt årgang 1965-1993 
med undtagelse af nr. 1/1989 
og nr. 3/1991, samt UFO-Aspekt 
årgang 1978-1982, sælges 
SAMLET 
for kr. 1.200,00. 

Henvendelse til: 
Karl-Jørgen Jensen 
Tlf. 75 85 33 92, bedst efter kl. 
21.00, eller 

E-mail: dyrvig@postl 1. tele.dk 

Nye observationer 


Observationer modtaget inden for det seneste halvår. 


Kegle over Århus 


Observatøren er en mand i 50’eme og 
bosiddende i Åbyhøj ved Århus. Fre¬ 
dag den 20. november 1998 står han 
uden for sin garage 150 meter fra 
hans bolig. Klokken er ca. 15.50 
DNT, og solen befinder sig endnu lavt 
over horisonten mod vest. 

Da observatøren kikker op på him¬ 
len, far han i en sydlig retning og i 
stor højde øje på et kegleformet fæno¬ 
men (se observatørens tegning). Ob¬ 
servatøren fortæller, at fænomenet var 
metalfarvet og lysest i højre side (som 
vender mod vest). Sidstnævnte detalje 
pegede på, at fænomenet reflekterede 
lyset fra den lavthængende sol. “Bun¬ 
den” af keglen var flad og mørk. Midt 
i bunden var der noget, som kunne 
ligne et lille område med lys. Lysene 
blinkede regelmæssigt i farverne gul 
og rød. 

Om fænomenets bevægelse skri¬ 
ver observatøren i rapporten: 

“Genstanden bevægede sig meget 
langsomt, nærmest svævende, hen 
mod det sted jeg stod. (Det virkede) 
som om den stod stille ind i mellem. 
Den kom aldrig helt hen over mit 
hoved. Sommetider så det ud, som om 
den dinglede let, som hvis den var 
ophængt i noget og blæste let for vin¬ 
den.” 

Observatøren stiger til sidst ind i 
bilen for at køre de 150 meter fra 
garagen til boligen. Her vil han hente 
en kikkert. Køreturen tager 15-30 
sekunder. Da han stiger ud af bilen, er 
fænomenet forsvundet fra himlen. 

Observatøren anslår den samlede 
observationstid til fire minutter, og 
der høres ingen lyd under hændelsen. 
Himlen var klar, og der var kun let 
vind. Observatøren - der oprindeligt 
henvendte sig til SUFOI via vores 
hjemmeside på Internettet - har ikke 
selv noget bud på, hvad det observe¬ 
rede kan have været. 

Vi har i SUFOI skønnet, at denne 
sag umiddelbart er vanskelig at give 
en forklaring. Vi havde som udgangs¬ 
punkt to arbejdshypoteser: drage op¬ 
hængt med lys eller et soloplyst fly. 
Ingen af disse teorier stemmer dog til¬ 
fredsstillende overens med observa¬ 
tørens beretning, hvor særligt fæno¬ 
menets kegleform vanskeliggør en 
forklaring. 


Striber på himlen ved Kværndrup 


Observatøren er en 58-årig salgskon¬ 
sulent, som bor i Ringe, men arbejder 
i Kværndrup. Da han den 26. novem¬ 
ber 1998 skal køre hjem fra arbejde 
(klokken er 17.55 DNT), får han på 
himlen øje på to blå lysstriber. Lys¬ 
styrken beskrives som blændende, 
men er dog under observationen fal¬ 
dende. Mellem de to lysstriber er der 
et sort felt. Linjerne - der er helt lige - 
står fra jorden og op på himlen mod 
syd. De hælder 45 grader i forhold til 
horisonten. Observatøren holder stille 
en tid for at observere fænomenet. 
Observatøren følte sig ikke bange og 
kørte til sidst ud fra arbejdspladsen 
for at køre hjem. Da skifter lysstriber¬ 
ne farve og bliver sorte - men obser¬ 
vatøren kan stadig se dem. Til sidst 
taber han dem dog af syne, da han 
kører bort fra stedet. 

Observationens varighed skønnes 
til 3-4 minutter. Himlen var på obser¬ 
vationstidspunktet overskyet med hul¬ 
ler, hvor månen ind i mellem kunne 
ses. SUFOI har ikke foretaget en vide¬ 
re undersøgelse af denne sag. 


Projektørlys 


Projektørlys giver fortsat anledning til 
en del henvendelser. I det forløbne 
halvår oplevede vi to egentlige masse¬ 
observationer af projektørlys. Den ene 
fandt sted om aftenen fredag den 28. 
august 1998, hvor SUFOTs Alarm¬ 
central modtog 60-70 henvendelser 
om et projektørlys ved Næstved. Pro¬ 
jektørlyset havde været opstillet i for¬ 
bindelse med en byfest i Næstved. 

Nytårsnat gik det så ud over Søn- 
deijylland. Nytårsnat og 1. januar mod¬ 
tog vi omkring 40 henvendelser fra folk 
i det sønderjyske. Verner Møller, som 
passede vores Alarmcentral denne nat, 
kunne dog hurtigt ud fra beskrivelserne 
og retningsangivelseme konkludere, at 
der måtte være tale om et projektørlys 
ffa eller i nærheden af byen Gram. 

Den følgende efterforskning af¬ 
slørede “skurken” som et diskotek i 
den lille by Fole (ligger ca. 5 km 
nordvest for Gram), der havde haft en 
projektør opstillet nytårsnat. 

□ 



AF TOKE 
HAUNSTRUP 



Observatørteg¬ 
ning af keglefor¬ 
met objekt set 
over Århus. 

Observation fra Odense 


Datoen er den 22. november 1998. 

På en villavej i Odenses sydvestli¬ 
ge del vækkes et ægtepar af et 
mærkeligt lysfænomen. Ægteman¬ 
den vågner omkring kl. 01.05 og 
ser lejligheden stærkt oplyst af et 
lys udefra (især i køkkenet). Far¬ 
verne er grøn og gul. 

Han kigger ud og ser en blin¬ 
kende genstand oppe i luften, men 
hører ingen lyd. Han kalder på sin 
kone. De går udenfor og ser nu et 
vinkelformet objekt lige over hu¬ 
set. Genstanden roterer rundt om 

sig selv, blinkende i mange farver. 

Efter kort tid begynder gen¬ 
standen at skifte kulør til rød og 
grøn og blå. Samtidig bevæger den 
sig lodret op i luften. Efter i alt ca. 

1/2 time er den ikke større end en 
stjerne, og er så pludseligt væk. 
Observatøren mener, at objektet 
var mellem 50 og 100 m i diame¬ 
ter. 

Sagen blev refereret i Fyns 
Stiftstidende for at søge efter 
andre vidner. Der meldte sig otte 
mere. Alle angav de det observe- 

rede som et kuglelignende, rødt 
objekt. Vidneme var fra byerne 
rundt om Odense. 

Politiet, Beldringe Lufthavn 
samt Hjemmeværnet blev kontak¬ 
tet. Der var øvelse den pågælden¬ 
de weekend, men ingen fly havde 
deltaget i øvelsen. Politiet havde 
heller ikke modtaget observatio¬ 
ner. □ 

Egon Olsen 

En læser fortæller... 

En af UFO-Nyts læsere har sendt 
os en beskrivelse af en observati¬ 
on, som han havde den 9. decem¬ 
ber 1998. Læseren er elektronik¬ 
mekaniker og i slutningen af 40- 
eme. 

Han havde klokken 15.10 DNT 
netop forladt arbejdspladsen i 
Brøndby for at gå til et busstop¬ 
pested, da han på himlen i en 
nord-nordvestlig retning ser et 
langsomt faldende og kraftigt o- 
rangefarvet lys. 

“Lyset befinder sig i retning 
mod Glostrup Station. Lige da jeg 
får øje på lyset, befinder det sig 
ca. 45 grader over horisonten og 
forsvinder bag træer og bygninger 
i en højde af måske 30-35 grader. 

De 10-15 graders fald tager ca. 5 
sekunder. Lysets størrelse er vel 
ca. 5 mm i udstrakt arm. Det er 
flammende orange og usædvanligt 
skarpt. Det virker ikke som en 
refleksion i et fly forårsaget af den 
nedgående sol, men derimod som 
et objekt der udsender lys. Jeg 
nævner det for en arbejdskamme- 

rat, som kommer gående lige efter 
mig. Han er stoppet op for at bin¬ 
de sit snørebånd og når ikke at se 
noget. 

Jeg kører med bussen til Glo¬ 
strup station for at tage toget ind 
mod København. Observationen 
har været så interessant, at jeg sæt¬ 
ter mig til rette i toget, så jeg hele 
tiden kan betragte himlen i den 
retning, hvor jeg så objektet. Kl. 
15.36 - da toget kører ind på Hvid¬ 
ovre station - ser jeg objektet igen. 
Det står nu tilsyneladende stille i 
retning mod Damhussøen (mod 
nord), og det ser ud til at være 
længere væk nu, men farven er 
uændret. Størrelsen er ca. 1 mm i 
udstrakt arm. Objektet står i en 
vinkelhøjde på 20-30 grader, flam¬ 
mende orange. Der ses flytrafik i 
samme retning, og disse fly reflek¬ 
terer ikke solskin. Objektet er ty¬ 
deligt selvlysende og står foran 
skydækket i horisonten. Bortset 
fra disse skyer lavt i horisonten er 
himlen klar. Objektet slukkes eller 
forsvinder i skydækket samtidig 

med, at toget forlader stationen, og 
det ses ikke mere. 

De følgende dage har jeg stu¬ 
deret udsigten fra toget, specielt 
ved Hvidovre station. Jeg har ikke 
kunnet finde nogen lyskilde, som 
kunne have snydt mig. Jeg er 
bekendt med tv-sendemasten i 
Gyngemosen (ved DR /red.), men 
det var altså ikke den, der spøgte - 
om end retningen er den samme. 

Jeg har efterfølgende forsøgt at 
sammenholde de to observationer. 

Hvis man forudsætter, at objektet 
ikke har bevæget sig nævnevær¬ 
digt til siden, men er faldet relativt 
lodret, tyder en krydspejling på, at 
det har befundet sig over Husum 
området. Jeg er ret overbevist om, 
at det er samme objekt,jeg har set 
både kl. 15.10 og kl. 15.36. Det 
kan altså have været synligt i mere 
end 25 minutter. I betragtning af 
tidspunktet burde en hel del men¬ 
nesker have observeret det samme 
som jeg.” □ 

EJ. Østerbro 

Tvind og andre SETI-projekter 

I 1998 kunne man ved flere lejlig¬ 
heder i dagspressen se omtale af, at 
skolesamvirket Tvind ved Ulfsborg 
i Vestjylland havde fået opstillet en 

5 meter stor parabolantenne, som 
skulle anvendes til eftersøgning 
efter livstegn fra universet. Projek- 
tet, som benævnes Tvind SETI Ob¬ 
servatorium ledes af et medlem af 
Tvinds lærergruppe, Allan Lund 
Jensen. 

Udstyret, som består af radio¬ 
modtageudstyr og computere, er 

opstillet i en skurvogn, tæt ved 
samvirkets markante vartegn, den 
store vindmølle, som Allan Lund 
Jensen også står for. 

Allan Lund Jensen er samtidig 
regional koordinator for græsrods¬ 
organisationen SETI League, der 
har medlemmer og kontakter over 
store dele af verden. 

Der er i øjeblikket i videnskabe¬ 
lige kredse i Danmark kræfter i 
gang for at få afsat midler og 
anvende teknisk udstyr til et SETI- 

projekt. Det tekniske udstyr findes 
i et vist omfang allerede og kunne 
måske benyttes i et sådan projekt i 
de perioder, det står uvirksomt og 
ikke skal anvendes til andet viden¬ 
skabeligt arbejde. 

Når Danmark nu for alvor går 
ind i rumalderen med Ørsted¬ 
satellitten, start på uddannelsen af 
rumingeniører m.v., var det måske 
også på tide, at der satses på SETI- 
forskning. □ 

Ole Henningsen 

Kig på himlen 

Astronomiske fænomener i perioden 15. februar - 15. maj 


Planeterne 


Merkur: Fra Jorden synes Merkur 
altid at være tæt på Solen. Merkur er 
nemlig solsystemets inderste planet. 
Merkur kan kun iagttages, når den 
befinder sig i de punkter i dens bane, 
hvor den - set fra Jorden - er længst fra 
Solen. 

Merkur bliver således ikke synlig i 
februar, men i dagene omkring den 3. 
marts kan Merkur iagttages lavt mod 
vest umiddelbart efter solnedgang. 
Den 16. april kan man lede efter Mer¬ 
kur på den østlige horisont før solop¬ 
gang. Den 14. april kan Merkur for 
øvrigt let findes 1 grad nord for Må¬ 
nen. 

Venus: Venus kan i hele perioden 
ses som aftenstjerne mod vest efter 
solnedgang. Den 23. februar ses Ve¬ 
nus 0.1 grad nord for Jupiter. 

En interessant begivenhed indtræf¬ 
fer den 20. marts, hvor Venus, Månen 
og Saturn vil synes at stå på række. 
Venus står da 5 grader nord for Månen 
og 3 grader nord for Saturn. 

Mars: Mars begynder i februar sin 
oppositionssløjfe. Mars kan i februar 
ses i stjernebilledet Vægten, hvorefter 
den i april bevæger sig ind i stjernebil¬ 
ledet Jomfruen. 

I februar står Mars op omkring 
midnat og kan ses til solopgang. Mars 
står op tidligere og tidligere, og fra 
april er Mars synlig hele natten. 

Den 7. marts og den 3. april finder 
man Mars 3 grader syd for Månen, 
mens man den 29. april kan se Mars 4 
grader syd for Månen. 

Jupiter: Jupiter kommer først i 
opposition til efteråret, så den er kun 
synlig på aftenhimlen de første måne¬ 
der af året. Jupiter findes det meste af 
perioden i stjernebilledet Fiskene. Den 
18. februar og 18. marts ses Jupiter 2 


grader nord for Månen. Fra slutningen 
af marts står Jupiter for tæt på Solen til 
at kunne iagttages. 

Saturn: Saturn kommer først i op¬ 
position i november, men er synlig på 
aftenhimlen til først i april. Saturn 
bevæger sig i slutningen af marts fra 
stjernebilledet Fiskene og ind i stjerne¬ 
billedet Vædderen. Den 20. februar 
kan Saturn let findes 3 grader nord for 
Månen. Venus vil være at finde 3 gra¬ 
der længere mod nord. Fra april står 
Saturn så tæt på Solen, at den ikke kan 
iagttages. 

Stjerneskud 


Stjemeskudssværmen Lyrideme er 
aktiv i dagene omkring den 22. april. 
Stjemeskuddene vil synes at stråle ud 
fra stjernebilledet Lyren. 

Lysglimt fra satellitter 


Efterhånden er det sandsynligvis ble¬ 
vet kendt af alle stjemekiggere, at de 
såkaldte Iridium-satellitter kan frem¬ 
bringe særdeles kraftige lysglimt (se 
også UFO-Nyt 4/98 side 28). Disse 
lysglimt kan for øvrigt forudbereg- 

nes. På Internetadressen: 
wViW.gsoc.dlr.de/ satvis/ kan man ind¬ 
taste sine geografiske koordinater og 
fa forudberegnet observationsmulig¬ 
hederne. 

Det er dog ikke kun Iridium-satel¬ 
litterne, som kan forårsage kraftige 
lysglimt. Andre objekter, såsom brug¬ 
te rakettrin, defekte satellitter, løse sol¬ 
paneler og lignende kan også give 
kraftige lysglimt op til mag. -4 i visse 
tilfælde. Disse lysglimt kan desværre 
ikke forudberegnes, selv om det er 
muligt at beregne satellitternes bane. 

□ 



AF KIM 
HORSEVAD 

Astronomi & Rumfart 


Nye planer for Europa-sonden 


Callisto er den 
yderste af Jupi- 
ters fire største 
måner - den 
tredjestørste 
måne i solsy¬ 
stemet og 
større end 
vores Måne. 
Rumsonden 
Galileo har 
målt kraftig 
elektrisk aktivi¬ 
tet omkring 
Callisto, som 
kan forklares, 
hvis der dybt 
under isen, som 
dækker månens 
overfalde, fin¬ 
des et kæmpe 
hav af salt¬ 
vand. Callisto 
er sammen med 
Mars og Euro¬ 
pa hovedmålet 
for søgen efter 
ikke-jordisk liv 
i solsystemet. 
(Foto: NASA) 


bag missionen. Siden Galileo-son- 
den nåede Jupiter, “har mere og me¬ 
re tydet på, at der er have på Euro¬ 
pa,” oplyser Chyba. 

Adskillige instrumenter om bord 
på den 250 mio. dollars dyre Euro¬ 
pa Orbiter skal på forskellig måde 
måle mængden af vand på Europa. 
Hvis der er have på Europa eller 
flere store områder med vand, “vil 
der oprettes et større udforsknings¬ 
program sandsynligvis bestående 
af en hel flåde af rumfartøjer med 
kurs mod Europa for at undersøge 
mulighederne for liv,” siger Chyba. 

□ 



Ifølge oplysninger fra Stanford 
News Service (Stanford University, 
Palo Alto, Californien) fra den 9. 
december 1998, er det nye NASA 
rumfartøj med navnet Europa 
Orbiter specielt designet til at søge 
efter have på Jupiters måne Euro¬ 
pa. Den nye satellit, som endnu 
kun er på tegnebordet, skal opsen- 
des i 2003. Hvis der er have på 
Europa, “vil Jupiter månen være et 
varmt bud på det sted i solsyste¬ 
met, hvor man vil søge efter ikke- 
jordisk liv,” oplyser Stanford. 

Christopher Chyba fra SETI 
Instituttet, professor i geologi og 
miljøvidenskab ved Stanford, er 
chef for det videnskabelige team 



Søg selv efter livstegn 


Man kan bruge sin egen hjemmepc til 
at søge efter livstegn fra universet. 
Man behøver ikke stort og dyrt radio¬ 
udstyr og parabolantenner. Via Inter¬ 
nettet og sin pc kan man deltage i et 
nyt, stort anlagt videnskabeligt forsk¬ 


ningsarbejde. 

Denne interessante nyhed stod 
SETI Institute fra USA for i 1998. 

Der har gennem en længere årræk¬ 
ke været forskellige videnskabelige 
projekter til eftersøgning af liv i uni¬ 


verset. Nu er SETI Institute ved at 
søsætte et projekt, SETI@home, hvor 
ejere af hjemmepcere verden over kan 
deltage i det videnskabelige arbejde 
med eftersøgningen efter intelligente 
radiosignaler ffa det ydre rum. Og der 

er ikke tale om en løs historie fra 
Internettet eller en sensationel beret¬ 
ning fra et amerikansk ugeblad. 

Udviklingen af den nødvendige 
software er foretaget af forskere ved 
University of Califomia, Berkeley, og 
den er i øjeblikket ved at blive af¬ 
prøvet af 200 udvalgte pc-ejere ver¬ 
den over. 

Det er meningen, at den enkelte 
computerejer skal downloade et ana¬ 
lyseprogram fra projekt SETI-@- 
home’s computer i USA. Når pro¬ 
grammet er installeret på pcen, far 
man mulighed for at downloade en 
bid af de store mængder data, som er 


indsamlet af verdens største radiotele¬ 
skop, Arecibo i Puerto Rico. Telesko¬ 
pet måler 300 meter i diameter og kan 
gennemsøge 168 mio. radiofrekven¬ 
ser på samme tid. 

Pc-ejeme far så mulighed for i ledi¬ 
ge stunder at lade computeren køre og 
sætte programmet til at gennemanaly- 
sere de modtagne data og returnere 
resultaterne til SETI@-home’s compu¬ 
ter i USA, hvor alle data koordineres. 

Man regner med, at mindst 
100.000 frivillige deltager i selve pro- 
jektet, der på denne måde samler en 
enorm datakraft, der ellers ikke ud¬ 
nyttes. Allerede ved 50.000 deltagere 


Stjernetosset 


Gennem flere år har man i astrono¬ 
miske tidsskrifter set firmaer rekla¬ 
mere med, at man nu kunne købe en 
stjerne, dvs. fa sit navn hæftet på en 
bestemt stjerne på himlen. Nu er den¬ 
ne uskik også i mere systematiseret 
form nået til Danmark! 

På årets sidste dag fortalte dagbla¬ 
det Politiken, at der findes et såkaldt 
Stjemeregister i Kronprinsensgade i 
København, hvis direktør, en hr. Axel 
Nielsen, sælger stjemecertifikater til 
danskere, nordmænd, svenskere og 
tyskere. Efter opgivelserne har han i 
de sidste to år solgt i alt 300 certifi¬ 
kater. 

Og hvad far man så for de 640 kr., 
som et certifikat koster? Jo, man får 
det nævnte certifikat med sit navn på 
og en beskrivelse af en stjerne og 
dens placering, og så har man jo altså 
faet opkaldt en stjerne efter sig. 

Sludder og vrøvl! Alle stjerner 
navngives af den Internationale As¬ 
tronomiske Union, og det tilkommer 
aldeles ikke andre at navngive stjer¬ 
ner og andre himmellegemer. Men en 


god forretning er det utvivlsomt, så 
der skulle nok være til huslejen, hvis 
naive kunder fortsat strømmer til. 

I USA har denne type firmaer fx i 
deres kontorer haft kæmpemæssige 
stjernekort på væggene forsynet med 
nåle med de “ny navne”. Så har man 
altid kunnet “dokumentere”, at der er 
styr på det, og at de pågældende kun¬ 
der virkelig er registreret med stjer¬ 
nenavnet. 

Gennem mange år har der også 
med jævne mellemrum været grunde 
på Månen til salg. Også Mars er duk¬ 
ket op i denne sammenhæng. Men 
hvad, Eiffeltåmet har jo også været 
solgt et par gange! 

Naturligvis er der danskere, som 
har faet “hæftet deres navne på him¬ 
len”. Der er fx asteroider, småplane¬ 
ter, der er blevet navngivet Buchwald 
(efter vor berømte meteorit-ekspert) 
og Andersen (en vis H.C.), en dansk 
by, Holbaek, navngivet pga. dens 
nærhed til Brorfelde-observatoriet 
osv. Men det er navne, der har været 
gennem astronomernes procedure, 


har man samlet en datakraft, der kan 
måle sig med samtlige nuværende 
SETI-projekter. 

Hvis du har en nyere computer, 
adgang til Internettet og ønsker at 
vide mere om projektet, så klik ind på 
wwn\s eti.org, der leder dig videre til 
projekt SETI@home, som oven i 
købet har en hjemmeside på dansk. 
Her kan du også melde dig til projek¬ 
tet, der efter de seneste meldinger for¬ 
ventes at kunne starte det praktiske 
arbejde i løbet af foråret/forsommeren 
1999. God fornøj else! □ 

Ole Henningsen 


hvis navngivning er den eneste auto¬ 
riserede. 

Tycho Brahe Planetariets direktør, 
Bjørn Franck Jørgensen, kan i en 
kommentar i Politiken heller ikke 
lade være med at drille lidt. Han gør 
nemlig opmærksom på, at kunden 
nemt kan komme til at købe en stjer¬ 
ne, der for længst er udslukt og gået 
til grunde. 

Jeg fik selv for en del år siden af 
min kone foræret stangen i stjernebil¬ 
ledet Karlsvognen. Det kom jeg for 
nylig for skade at nævne for en kvin¬ 
delig kollega, der straks gjorde mig 
opmærksom på, at det var mange år 
siden, hun fik forærende hele Karls¬ 
vognen, så der var sandelig ikke 
noget at give væk af. Men jeg var da 
velkommen til at kigge på den! 

Så kig og nyd fortsat hele stjerne¬ 
himlen i forvisning om, at den ejer vi 
alle. □ 


Ole Henningsen 


Intelligente signaler? 


I efteråret 1998 var der flere gange 
sensationelle meldinger fremme på 
Internettet, i dagspressen og com¬ 
puterbladene om, at en engelsk a¬ 


matørradioastronom skulle have 
opdaget intelligente signaler fra 
stjernesystemet EQ Pegasi. 

Der var dog så mange mystiske 


omstændigheder knyttet til perso¬ 
nen, signalet og dets oprindelse, at 
seriøse videnskabsmænd havde 
svært ved at fæste lid til oplysnin- 

gerne. 

Forskerne Jill Tarter og Seth 
Shostak fra SETI Institute opdage¬ 
de om natten den 15. september på 


frekvensen 1210 MHz et spænden¬ 
de radiosignal under observation af 
EQ Pegasi, der ligger ca. 21 lysår 
borte. De to forskere fortæller, at 
blot 10 min. senere kunne det fast¬ 
slås, at signalet ikke længere kom 
fra retningen mod EQ Pegasi, men 
altså skyldtes et radiosignal af 
mere jordisk oprindelse. Dette er 
ofte sket i årenes løb, så det er der 
ikke noget unormalt i. 

Men i oktober dukkede beret¬ 
ningen om et nyt radiosignal op. 
Det skulle være opfanget af en 
engelsk amatørradioastronom. Det 
viste sig vanskeligt at identificere 
englænderen, der bl.a. skjulte sig 
bag anonyme e-mail adresser. 

Signalet kunne imidlertid ikke 
spores af andre forskere, og flere af 
de oplysninger, englænderen anfør¬ 


te i sine meddelelser, var decideret 
fejlagtige. 

Han annoncerede endvidere - 
stadig anonymt - en pressekonfe¬ 
rence, der imidlertid i sidste øje¬ 
blik blev aflyst, da han hævdede at 
være kontaktet af både amerikan¬ 
ske og britiske sikkerhedsagenter, 
der erklærede, at han havde aflyttet 
en hemmelig efterretningssatellit. 

Forskere verden over anser be¬ 
retningen for en gang gas, der hel¬ 
lere burde være offentliggjort om¬ 
kring en 1. april. 

For læsere med adgang til Inter¬ 
nettet kan henvises til en mere detal¬ 
jeret redegørelse på adressen: 
wwwseti. org/eqpeg. html □ 

Ole Henningsen 


Bent Eriksen, 1932-1998 


Efter forgæves kamp mod syg¬ 
dommen døde sidste år en af 
den danske ufosags veteraner, 
Bent Eriksen. 

Sideløbende med sit arbejde 
hos DSB i Fredericia var Bent 
Eriksen i en lang årrække med¬ 
lem af SUFOFs repræsentant¬ 
skab. Bents interesse for ufoer¬ 
ne begyndte med hans egen 
observation i starten af 1960- 
erne, og den bragte ham i for¬ 
bindelse med andre interessere¬ 
de i området. Med Bent Eriksen 
som formand startede de Fre¬ 
dericia Ufo-gruppe i 1973. 

I 1975 holdt Bent Eriksen et 
foredrag ved sommerarrange¬ 
mentet “UFO 1975” i Thisted, 
og han påtog sig sammen med 
gruppen i Fredericia at afholde 
ufoseminaret sommeren efter. 
Det blev starten på en lang ind¬ 
sats for at afholde årlige som¬ 
merseminarer, typisk af en uges 
varighed. Bent Eriksen var i 
mange år en drivkraft for disse 
markante arrangementer, og han 
var medarrangør i 1976, 1979, 
1980 og 1982. 

Bent var ved disse arrange¬ 
menter såvel som ved andre lej¬ 
ligheder gæstfriheden selv. Vi 
vil huske ham for mange hygge¬ 
lige diskussioner - også om 


andet end ufoer - og de kulinari¬ 
ske oplevelser, der altid var en 
fast bestanddel, når Bent gik i 
køkkenet. Både som ufointeres¬ 
seret og som vært lå det Bent 
meget på sinde at støtte det se¬ 
riøse arbejde med ufofænome¬ 



nerne, og det var derfor ingen 
tilfældighed, at han tog initiativ 
til “UFO Fondet af 1979”, der 
bl.a. skal yde tilskud til seriøs 
ufoforskning. Bent Eriksen var 
formand for dette fond fra 1979 


til sin død sidste år. 

Sideløbende hermed var Bent 
Eriksen i SUFOFs repræsentant¬ 
skab, en post han blev indvalgt 
til i 1977. Han varetog igennem 
årene mange jobs, bl.a. som rap¬ 
portoptager i trekantsområdet og 
med SUFOFs foredragsafdeling. 
Desuden var Bent Eriksen un¬ 
derviser på SUFOFs kurser for 
rapportoptagere. 

Alle, der kendte Bent, vidste 
også, at hvis han sagde “ja” til 
en opgave, blev den også passet 
til punkt og prikke. Det var en 
af hans mange gode kvaliteter. 
Omvendt mente han også, at 
man i SUFOI kun skulle beslut¬ 
te noget, hvis det kunne gen¬ 
nemføres - det vil sige, at man 
med det samme kunne finde 
ressourcerne til det. Et særdeles 
fornuftigt foreningsprincip, der 
straks blev døbt “Bents lov”, og 
som vi i SUFOI stadig nævner 
og tager i anvendelse med mel¬ 
lemrum. På denne måde lever 
Bents ånd stadig videre i 
SUFOI og vil gøre det i mange 
år fremover. 

□ 


Per Andersen 

UFO DOCUMENT 

Serien "UFO DOCUMENT" er en række rapporter, fortrinsvis på engelsk, der 
behandler særlige aspekter og berømte ufohændelser. 

UFO DOCUMENT #1 
Physical Evidence Related to UFO Reports 

I den første uafhængige undersøgelse af ufofænomenet siden 1970 konkluderer et panel af naturviden- 
skabsmænd, at nogle observationer er ledsaget af fysiske beviser, som er værd at undersøge videnska¬ 
beligt. 

Undersøgelsen blev iværksat og ledet af Peter Sturrock, professor i anvendt fysik ved Stanford 
University, og støttet af Society for Scientific Exploration, der er et forum for udforskningen af 
uforklarlige fænomener. Det internationale panel bestod af ni naturvidenskabsmænd. Otte ufolo¬ 
ger præsenterede deres bedste data for det videnskabelige panel. 

Ufoundersøgelsens resultater blev fremlagt på et møde i New York den 29. sept. - 4. oktober 1997. 
Resultaterne kan læses i en 52 sider lang rapport med titlen Physical Evidence Related to UFO Reports. Rap 
porten er på engelsk og god læsning for alle ufointeresserede. 

Køb Physical Evidence Related to UFO Reports hos SUFOI for kun kr. 56. Bestillingsnr. B-019. 

UFO DOCUMENT #2 
The Blue Book Unknowns 

Det amerikanske flyvevåben indsamlede omkring 12.000 observationsrapporter om ufoer. Over 
600 forblev uopklarede. I The Blue Book Unknowns kan du for første gang læse beskrivelser af 
alle disse ufoobservationer. Den engelsksprogede rapport er på 65 sider og udarbejdet af Don 
Berliner. 










The Blue Book Unknowns koster kr. 39. Bestillingsnr. B-029. 

UFO DOCUMENT #3 

The Fantastic Flight Of JALI628 

Den 17. november 1986 mødte kaptajn Kenju Terauchi og hans besætning om bord i et Boeing 747 
fragtfly et usædvanligt objekt over Alaska. Oplevelsen blev omtalt i aviser verden over. Bruce S. Mac- 
cabee har undersøgt sagen og bringer besætningens historie, som den blev fortalt til Federal Aviation 
Administration. Den engelsksprogede rapport er på 52 sider og bl.a. illustreret med Terauchis origi¬ 
naltegninger. 

The Fantastic Flight Of JALI628 koster kr. 39. Bestillingsnr. B-028. 

UFO DOCUMENT #4 
Hemmeligheden i skoven 

I december 1980 styrtede et eller andet ned i Rendleshamskoven nær RAF Bentwaters/Wood- 
bridge. Oberstløjtnant Charles Halt var sammen med sine folk ude i skoven for at undersøge 
sagen. Han medbragte en båndoptager og indtalte “on location” sine indtryk, måleresultater og observati¬ 
oner. En sekvens på omkring 18 minutter rummer de mest dramatiske liveoptagelser, der nogensinde er 
optaget under en ufoobservation på engelsk jord. 

Læs de danske artikler om Rendlesham-sagen, samt Halts rapport og en tidligere hemmeligholdt 
rapport fra en af basens vagter - og lyt til båndet med Halts 18-minutter lange optagelse. Med båndet 
følger også en afskrift af alle samtaler på båndet. 

Hemmeligheden i skoven er på 25 sider samt et lydbånd (18 min.) og koster kr. 56. Bestillingsnr. 

B-027. 

Rapporterne bestilles ved at indbetale beløbet på giro 9 11 77 25, SUFOI, 

Postboks 6, 2820 Gentofte. 

Skriv bestillingsnumrene på modtagerdelen. Til det samlede beløb skal 
lægges kr. 15 i ekspedition/porto. 

